*Anexă*

*la Hotărârea Curții de Conturi*

*nr.48 din 02 septembrie 2022*



**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr. 69, tel.: (+373-22) 266-002, fax: (+373-22) 266-100 [**www.ccrm.md**](http://www.ccrm.md); e-mail: [**ccrm@ccrm.md**](mailto:ccrm@ccrm.md) |

**RAPORTUL**

**auditului conformității asupra administrării veniturilor bugetului de stat de către**

**Serviciul Vamal în anii 2020-2021**



**CUPRINS**

[I. SINTEZA 5](#_Toc114211916)

[II. PREZENTAREA GENERALĂ 9](#_Toc114211917)

[III. SFERA ȘI ABORDAREA AUDITULUI 9](#_Toc114211918)

[IV. CONSTATĂRI 10](#_Toc114211919)

[**4.1.** ***Obiectivul specific nr.1.* Serviciul Vamal a asigurat planificarea, executarea și raportarea conformă a veniturilor bugetului de stat****potrivit normelor procedurale/metodologice aplicabile?** 11](#_Toc114211920)

[**4.1.1.** **Planificarea bugetară a veniturilor administrate de către SV înregistrează unele rezerve.** 11](#_Toc114211921)

[**4.1.2.** **Cifra de control precizată privind colectarea veniturilor vamale la bugetul de stat a fost realizată, însă tendințele au înregistrat variații condiționate de mai mulți factori.** 12](#_Toc114211922)

[**4.1.3.** **Cadrul normativ de reglementare privind executarea și raportarea veniturilor publice administrate de Serviciul Vamal este depășit și nu corespunde cerințelor actuale.** 14](#_Toc114211923)

[**4.1.4.** **Devierile constatate între datele statistice oficiale privind comerțul exterior înregistrat de Republica Moldova cu datele statistice oficiale ale altor state indică nedezvoltarea schimbului automatizat de date raportate/indicatori/informații statistice vamale cu alte state și evidențiază riscuri de posibile evaziuni și/sau fraude vamale.** 15](#_Toc114211924)

[**4.2.** ***Obiectivul specific nr.2.* Organul vamal a asigurat conformitatea plenitudinii încasării la bugetul de stat a restanțelor aferente obligației vamale, inclusiv prin aplicarea măsurilor de executare silită?** 18](#_Toc114211925)

[**4.2.1. Procesul de încasare a restanțelor aferente obligației vamale, inclusiv prin măsuri** **de executare silită, este vulnerabil și necesită a fi consolidat.** 18](#_Toc114211926)

[**4.2.2. Conformitatea procesului de evidență și raportare a restanțelor este afectată de necalcularea majorării de întârziere a plăților de bază pentru neonorarea obligațiunilor vamale.** 21](#_Toc114211927)

[**4.3.** ***Obiectivul specific nr.3.* Organul vamal a asigurat organizarea controlului vamal și conformitatea procesului de determinare a valorii în vamă a mărfurilor introduse pe teritoriul vamal al Republicii Moldova?** 21](#_Toc114211928)

[**4.3.1. Procesul de determinare a valorii în vamă și consecutivitatea aplicării metodelor de vămuire s-a efectuat cu unele abateri.** 22](#_Toc114211929)

[**4.3.2. Managementul riscurilor în domeniul valorii în vamă, clasificării și originii mărfurilor importate necesită a fi consolidat prin aplicarea instrumentelor vamale moderne de analiză a riscurilor.** 24](#_Toc114211930)

[**4.3.3. Unele tranzacții cu produse petroliere nu sunt transparente, valoarea în vamă a mărfii declarate variază în funcție de țara tranzacției, iar importul este monopolizat de către trei agenți economici rezidenți.** 26](#_Toc114211931)

[**4.3.4. Cadrul normativ care reglementează activitatea de vămuire a mărfurilor provenite din tranzacțiile economice externe** **și facilitarea comerțului necesită îmbunătățiri.** 27](#_Toc114211932)

[**4.4.** ***Obiectivul specific nr.4.* A fost respectat cadrul normativ la plasarea mărfurilor în regimurile vamale suspensive autorizate de către organul vamal, cu efect de suspendare totală sau parțială a drepturilor de import?** 32](#_Toc114211933)

[**4.5.** **Alte constatări de audit** 35](#_Toc114211934)

[**4.5.1.** **Sistemul de control intern managerial necesită îmbunătățiri.** 35](#_Toc114211935)

[**4.5.2. Activitatea auditul intern** **din cadrul Serviciului Vamal** 35](#_Toc114211936)

[**4.5.3.** **Activitatea Direcției control ulterior din cadrul SV privind efectuarea auditului post-vămuire și reverificarea declarațiilor vamale** 36](#_Toc114211937)

[**4.5.4.** **Implementarea recomandărilor anterioare ale Curții de Conturi** 36](#_Toc114211938)

[V. CONCLUZIA GENERALĂ 37](#_Toc114211939)

[VI. RECOMANDĂRI 37](#_Toc114211940)

[VII. ANEXE 39](#_Toc114211941)

**LISTA ACRONIMELOR**

|  |  |
| --- | --- |
| **MF** | Ministerul Finanțelor |
| **MEI** | Ministerul Economiei și Infrastructurii |
| **SV** | Serviciul Vamal |
| **BV** | Biroul vamal |
| **PVI** | Post vamal intern |
| **CCRM** | Curtea de Conturi a Republicii Moldova |
| **CF** | Codul fiscal |
| **BS** | Bugetul de stat |
| **CV** | Codul vamal |
| **PIB** | Produsul Intern Brut |
| **CIM** | Control Intern Managerial |
| **SFS** | Serviciul Fiscal de Stat |
| **SIIV** | Sistemul informațional integrat vamal |
| **TVA** | Taxa pe valoarea adăugată |
| **TV** | Taxa vamală |
| **TPV** | Taxa pentru proceduri vamale |
| **BNS** | Biroul Național de Statistică |
| **CTIF** | Centrul de Tehnologii Informaționale în Finanțe |
| **DAI** | Direcția audit intern |
| **DCU** | Direcția control ulterior |
| **CSI** | Comunitatea Statelor Independente |
| **UE** | Uniunea Europeană |
| **SIIV „Asycuda World”** | Sistemul Informațional Integrat Vamal „Asycuda World” |
| **DCFTA** | Acordul de Liber Schimb Aprofundat și Cuprinzător dintre Uniunea Europeană și Republica Moldova |
| **NCTS** | Sistemul informațional computerizat de tranzit |
| **DVD** | Declarația vamală în detaliu |
| **PILG** | Portul Internațional Liber Giurgiulești |

**GLOSAR**

**Plătitor vamal** -persoana obligată să achite o obligație vamală.

**Drepturi de import, drepturi de export -** taxa vamală, taxa pentru procedurile vamale, taxa pe valoarea adăugată, accizele și orice alte sume care se cuvin statului la importul de mărfuri, încasate de organul vamal în conformitate cu legislația, taxa pentru procedurile vamale, orice alte sume care se cuvin statului la exportul de mărfuri, încasate de organul vamal în conformitate cu legislația.

**Taxă vamală -** impozitul încasat de organul vamal conform tarifului vamal.

**Taxă pentru proceduri vamale -** taxă pentru serviciile acordate de organul vamal; lista acestor servicii și cuantumul taxei pentru prestarea lor sunt prevăzute de legislație.

**Vămuire -** procedeu de plasare a mărfurilor și mijloacelor de transport într-un anumit regim vamal și încheierea acestui regim, în condițiile Codului vamal.

**Control vamal** – ansamblu de acțiuni întreprinse de organele vamale pentru aplicarea şi respectarea legilor şi a reglementărilor pe care organele vamale au sarcina să le aplice.

**Control ulterior -** verificarea informațiilor din declarația vamală și din documentele însoțitoare, verificarea existenței și conformității documentelor prevăzute pentru derularea unei destinații vamale sau regim vamal, examinarea contabilității și a tuturor documentelor și datelor sub orice formă, inclusiv computerizată, care se raportează la operațiunile privind mărfurile provenite din comerțul internațional ori la alte operațiuni comerciale anterioare sau ulterioare implicând aceste mărfuri, verificarea mărfurilor, în cazul în care acestea pot fi identificate, a mijloacelor de transport, încăperilor și spațiilor de depozitare.

**Declarare prin acțiune -** formă de declarare expresă (vădită) a mijlocului de transport auto, care scutește persoana fizică de completarea unor acte vamale cu condiția prezentării organelor vamale amplasate în punctele de trecere a frontierei de stat a actelor de înmatriculare a mijlocului de transport auto, cu înregistrarea ulterioară a acestuia în sistemul informațional al Serviciului Vamal.

**Culoar de vămuire -** grupare realizată pe baza unor criterii de selectivitate predefinite, care determină aplicarea unor tipuri de control vamal diferite în procesul de vămuire a mărfurilor.

**Culoarul verde -** culoarul de vămuire care determină acordarea liberului de vamă fără efectuarea controlului documentar și fizic.

**Culoarul galben** - culoarul de vămuire care determină acordarea liberului de vamă după efectuarea obligatorie a controlului documentar.

**Culoarul roșu** - culoarul de vămuire care determină acordarea liberului de vamă după efectuarea obligatorie a controlului documentar și fizic.

**Culoarul albastru** - culoarul de vămuire care permite acordarea liberului de vamă fără efectuarea controlului documentar și fizic, aplicând validarea automată a declarației vamale, cu efectuarea în baza principiului selectivității a controlului ulterior prin verificarea declarației vamale.

**Restanță** - sumă pe care contribuabilul/plătitorul vamal era obligat să o plătească la buget ca impozit, taxă sau altă plată, dar pe care nu a plătit-o în termen, precum și suma majorării de întârziere (penalității) și/sau a amenzii.

**Plătitor vamal** – persoana obligată să achite o obligație vamală.

**Executare silită a obligației fiscale și vamale** - acțiuni întreprinse de Serviciul Vamal pentru perceperea forțată a restanței/obligației vamale ajunsă la scadență.

**Regimul vamal de tranzit -** regimul vamal în care mărfurile sunt transportate pe teritoriul vamal sub supraveghere vamală de la un organ la altul, fără perceperea drepturilor de import și export și fără aplicarea măsurilor de politică economică, dacă legislația nu prevede altfel.

**SI „Asycuda****World” -** produs de program elaborat de Conferința Națiunilor Unite pentru Comerț și Dezvoltare în scopul susținerii reformelor în organele vamale, precum și acordării suportului la facilitarea comerțului și controlului vamal.

**Notă:** Glosarul de termeni prezentat are rol informativ și nu produce efecte juridice.

Destinatarii Raportului:

* **Parlamentul și Guvernul Republicii Moldova** – pentru informare, luare de atitudine și utilizare a informațiilor la luarea deciziilor/inițiativelor aferente politicilor statului în domeniul administrării veniturilor publice;
* **Ministerului Finanțelor -** pentru informare și luare de atitudine la elaborarea şi promovarea politicii vamale a statului, precum și la stabilirea obiectivelor şi indicatorilor de performanță ai Serviciului Vamal referitor la administrarea veniturilor bugetului de stat;
* **Serviciului Vamal,** caautoritate administrativă aflată în subordinea Ministerului Finanțelor care implementează politica vamală a statului prin aplicarea uniformă și imparțială a legislației în domeniul vamal în scopul asigurării securității economice a statului - pentru utilizarea informațiilor în vederea administrării conforme a veniturilor publice;
* **societatea civilă, alte părți interesate.**

1. **SINTEZA**

Administrarea eficientă a veniturilor publice contribuie la realizarea părții de venituri a BS, componentă a BPN, asigurând sustenabilitatea finanțelor publice/cheltuielilor bugetare. Selectarea misiunii de audit este condiționată de importanța și semnificația veniturilor colectate de către Serviciul Vamal la BS, parte componentă a BPN. Astfel, Curtea de Conturi, în conformitate cu Programul activității de audit pe anul 2022[[1]](#footnote-1), a efectuat auditul conformității asupra administrării veniturilor bugetului de stat de către Serviciul Vamal în anii 2020-2021.

Problemele și vulnerabilitățile identificate au fost formulate în baza constatărilor de audit, care relevă următoarele.

1. *Deținând atribuții privind administrarea veniturilor, Serviciul Vamal a colectat în anul 2021 la bugetul de stat 28.553,7 mil.lei, ceea ce reprezintă 62,2% din totalul veniturilor bugetului de stat și 14,0% (205,4 miliarde lei) din Produsul Intern Brut (pct.4.1.2).*
2. *Deși cifra de control precizată a veniturilor vamale în anul 2020 a fost executată, în evoluție, în raport cu aceeași perioadă a anului precedent, se atestă o micșorare cu 369,8 mil.lei (1,6%) a veniturilor administrate de către SV, iar în anul 2021, față de anul precedent, o creștere a veniturilor vamale cu 6.026,9 mil.lei, sau cu 26,8% (pct.4.1.2).*
3. *Diminuarea veniturilor vamale în anul 2020 a fost influențată de pandemia Covid-19, iar supraexecutarea în anul 2021 a sarcinii de colectare a veniturilor cu 1.466,5 mil.lei, precizată de 3 ori spre majorare cu 2020,1 mil.lei se datorează creșterii valorii importurilor cu 32,5% și a inflației peste țintele Băncii Naționale[[2]](#footnote-2), fapt care a influențat creșterea valorii în vamă a mărfurilor și serviciilor, respectiv a drepturilor de import/export percepute la bugetul de stat (pct.4.1.2).*
4. *În pofida precizării în anii 2020-2021 a cifrei de control a veniturilor, pe de o parte unele venituri precizate au fost supraexecutate, iar altele nu au fost executate, în special accizele la produsele din tutun importate nu au fost executate cu 150,7 mil.lei, la vinurile importate – cu 3,6 mil.lei, și la gazele lichefiate importate – cu 3,4 mil.lei, iar accizele în anul 2020 la produsele petroliere nu au fost executate cu 7,9 mil.lei și cu 1,6 mil.lei - la taxa pentru efectuarea procedurilor vamale (pct.4.1.2).*
5. *Lipsa normelor metodologice de evidență și raportare a veniturilor calculate efectiv din drepturile de import-export, inclusiv a Cerințelor la întocmirea Raportului narativ privind executarea părții de venituri administrate de către Serviciul Vamal, cauzează unele deficiențe la raportarea veniturilor calculate efectiv, deoarece raportarea bugetului de stat este după metoda de casă. Schimbul de informații de către Serviciul Vamal și Ministerul Finanțelor se efectuează în baza unui Regulament aprobat în anul 2005, care este depășit metodologic și de timp, și care respectiv a suportat modificări în aspectul structurii unor documente, însă ordinul inițial aprobat nu a fost modificat regulamentar (pct.4.1.3).*
6. *Creanțele contribuabililor față de bugetul de stat la situația din 31.12.2021 au constituit 344,0 mil.lei. Concomitent se atestă menținerea unor datorii cu termenul de prescripție expirat, de 105,7 mil.lei, formate în anii 1995-2014, ceea ce denotă rezerve la disciplina de plată în aspectul acumulării restanțelor (pct.4.2.1).*
7. *Necolectarea în sume depline și în termen a obligațiilor vamale la bugetul de stat a dus la stingerea în anii 2020-2021 obligației vamale prin anulare și expirarea termenului de prescripție în sumă totală de 172,5 mil.lei, inclusiv 103,7 mil.lei sau 22,6% din totalul creanțelor (457,1 mil.lei) raportate de SV la 01.01.2020 și 68,8 mil.lei sau 17,2% din totalul creanțelor (399,2 mil.lei) raportate la 01.01.2021 (pct.4.2.1).*
8. *S-au constatat divergențe privind veniturile încasate la începutul și la sfârșitul perioadei de gestiune pentru anul 2021, în sumă de 3,7 mil.lei și, respectiv, de 5,9 mil.lei între datele din „Informația privind descifrarea sumelor achitate în avans a drepturilor de import/export prezentată Ministerului Finanțelor și datele din SI „Economist” al Serviciului Vamal (pct.4.2.1).*
9. *Conformitatea procesului de evidență și raportare a restanțelor este afectată de necalcularea majorării de întârziere a plăților de bază pentru neonorarea obligațiunilor vamale. Nefuncționalitatea deplină timp de 6 ani a modulului „Economist” a condiționat necalcularea penalităților la plățile de bază ale plătitorilor vamali, precum și raportarea eronată a unor creanțe cu 47,7 mil.lei (pct.4.2.2).*
10. *Valoarea tranzacțiilor economice externe în anul 2021 a înregistrat suma de 10.321,0 mil. dolari SUA, fiind în creștere cu 2.437,9 mil. dolari SUA (23,6%), comparativ cu anul 2020, și cu 4.347,0 mil. dolari SUA (42,1%), în comparație cu indicii din anul 2019. Decalajul stabilit în evoluția exporturilor şi importurilor a determinat formarea în anul 2021 a deficitului balanței comerciale în valoare de 4.042,2 mil. dolari SUA, fiind în creștere cu 37,0% (1.093,3 mil. dolari SUA) față de anul 2020 (pct.4.1.4).*
11. *În structura comerțului exterior, importurile prevalează supra exporturilor de 2,3 ori, care în anul 2021 au însumat 7.176,6 mil. dolari SUA (69,5%), fiind în creștere cu 1.760,6 mil. dolari SUA (32,5%), comparativ cu anul 2020, și cu 1334,1 mil. dolari SUA (22,8%) față de anul 2019. În totalul importurilor pe țări, ponderea de 43,8% (3.149,1 mil. dolari SUA) o dețin țările Uniunii Europene, fiind urmate de alte țări – 29,5% (2.122,2 mil. dolari SUA) şi de țările din Comunitatea Statelor Independente – 26,7% (1.905,3 mil. dolari SUA) (pct.4.1.4).*
12. *Analiza datelor* *din statistica oficială a Republicii Moldova privind importul și exportul în anii 2019-2021, în raport cu datele statistice oficiale ale Federației Ruse, României, Ucrainei și Republicii Belarus, relevă micșorarea cu 3.988,8 mil. dolari SUA a valorii statistice a mărfurilor importate și declarate, și respectiv diminuarea cu 618,7 mil. dolari SUA a valorii statistice a mărfurilor exportate în țările nominalizate în raport cu importul real înregistrat de aceste țări,* *fapt ce generează riscuri privind ratarea unor venituri din neachitarea drepturilor de import pasibile încasării la bugetul de stat și nerepatrierea valutei din tranzacțiile economice externe (pct.4.1.4).*
13. *Evaluările privind modul de determinare a valorii în vamă prin aplicarea metodelor* *nr.2, nr.3, nr.4 și nr.5 denotă că colaboratorii vamali nu au aplicat în totalitate metodele prevăzute de cadrul normativ, iar în cazurile în care valoarea în vamă a fost determinată prin aplicarea metodei nr.6 „de rezervă” nu au documentat în actul de inspecție motivul neaplicării metodelor precedente, ceea ce poate duce la evaluarea incorectă de către declarant a metodei de vămuire și neîncasarea deplină a drepturilor de import (pct.4.3.1).*
14. *Au fost stabilite 13,9 mii declarații vamale depuse de către operatorii economici când* *valoarea în vamă a fost determinată prin aplicarea metodei nr.6 „de rezervă”, nefiind respectată procedura de aplicare succesivă a metodelor de determinare a valorii în vamă a mărfurilor prevăzută de cadrul normativ.* *În opinia auditului, în vederea confirmării sau infirmării riscului potențial de subevaluare a prețului pentru marfa importată pe culoarul verde de vămuire, urmează să fie examinată oportunitatea planificării controalelor ulterioare, în urma cărora drepturile de import ar putea fi majorate (pct.4.3.2).*
15. *Deși SV dispune de* *modulele „Valoarea în vamă” și „SICOM” din SIIV „Asycuda World” pentru care s-au cheltuit 2,6 mil.lei, Direcția dezvoltare și securitate informațională din cadrul organului vamal timp de șapte ani nu a asigurat dezvoltarea/modernizarea lor pentru îmbunătățirea activității vamale prin minimizarea unor riscuri de declarare a mărfurilor de import, precum și ținerea evidenței automatizate a certificatelor de origine preferențială a mărfurilor la export (pct.4.3.3).*
16. *Persistă unele riscuri pasibile de fraudare a originii preferențiale a mărfurilor importate în țară și identificate în anii 2020-2021 reieșind din faptul că 31,6% și, respectiv 34,6%, din solicitările anuale adresate de către Serviciul Vamal unor organe vamale ale altor țări, originea mărfurilor importate nu a fost confirmată sau a fost parțial confirmată, fapt ce denotă că agenții economici prezintă organului vamal certificate de origine a mărfurilor neconforme pe motiv că exportatorul nu a prezentat suficientă informație care să confirme originea preferențială a mărfurilor (pct.4.3.3).*
17. *Unele tranzacții cu produse petroliere în valoare de 406,6 mil. lei nu sunt transparente, iar valoarea mărfii declarate în vamă variază în funcție de țara tranzacției, inclusiv prin jurisdicții care nu implementează standarde de transparență, fiind pasibilă ratarea unor venituri în sumă de 46,4 mil.lei ca drepturi de import la diferența de prețuri, importul fiind efectuat preponderent de către trei agenți economici rezidenți (pct.4.3.3).*
18. *Cadrul normativ în domeniul facilitării comerțului și administrării veniturilor vamale nu a fost ajustat pe deplin la prevederile angajamentelor asumate în Acordul de Asociere RM-UE și ale protocolului de amendare a Acordului de la Marrakech privind constituirea Organizației Mondiale a Comerțului, fiind tergiversată adoptarea documentației unice pentru operațiunile de import, export și tranzit, deși părțile au convenit că legislațiile lor în domeniul comercial și vamal vor fi aplicate în mod uniform și eficace(pct.4.3.4).*
19. *Organul vamal timp de opt ani nu a implementat Sistemul informațional computerizat de tranzit (NCTS), necesar pentru declararea electronică la tranzit și nu a aderat la Convenția privind regimul de tranzit comun cu Uniunea Europeană conform cerințelor Acordului de Asociere RM-UE (pct.4.3.4).*
20. *Nu a fost semnat Acordul privind recunoașterea mutuală Agent economic autorizat între Republica Moldova și Uniunea Europeană și nu a fost implementat Sistemul informațional de recunoaștere a agentului economic autorizat (AEO) (pct.4.3.4).*
21. *La finele anului 2021, declarațiile depuse în format electronic la import au constituit 52,3% din totalul declarațiilor depuse, înregistrând o creștere doar cu 2,2% față de anul 2020, restul declarațiilor sau 47,7% din total au fost depuse pe suport de hârtie, fapt care nu facilitează comerțul prin digitalizarea serviciilor conform prevederilor cadrului legal, dar generează costuri de vămuire și rețineri în vamă (pct.4.3.4).*
22. *Nerespectând prevederile legale, unii deținători de antrepozite vamale nu au prezentat organului vamal dările de seamă privind evidența mărfurilor antrepozitate, nu au asigurat funcționalitatea sistemelor de supraveghere video ale antrepozitului pentru care SV a retras 4 autorizații de antrepozitare, inclusiv o autorizație a fost retrasă din cauza neregulilor admise cu armele de uz civil și muniții, iar la 5 operatori economici autorizațiile de antrepozitare au fost suspendate (pct.4.4.1).*
23. *Din cauza imperfecțiunii cadrului legal, și anume a unor prevederi din Codul vamal care sunt în discordanță cu Legea privind reglementarea prin autorizare a activității de întreprinzător, instanțele de judecată acordă câștig de cauză deținătorilor de antrepozite vamale în cazurile suspendării, retragerii și reluării valabilității autorizației de antrepozitare, eliberate de către organul vamal (pct.4.4.1).*
24. *Un agent economic a importat 400 de autoturisme de lux cu valoarea de 692,6 mil. lei, fiind plasate în „antrepozitul vamal”, ulterior au fost schimbați proprietarii, iar autoturismele plasate în „zona economică liberă”, cu scutiri de drepturi de import, au fost reexportate în alte țări, cu valoarea de 846 mil. lei, sau cu 153,0 mil. lei mai mult decât valoarea statistică la intrarea în antrepozitul vamal (la autoturismele de lux cu valoarea de 100,9 mil.lei, țara tranzacției fiind Emiratele Arabe Unite, țară care nu implementează standarde internaționale de transparență). Prin regimurile vamale nominalizate au fost importate și ulterior reexportate medicamente în valoare de 837,0 mil. lei, preponderent în Federația Rusă, țara tranzacției fiind Malta și Emiratele Arabe Unite (pct.4.4.1).*

Constatările și concluziile detaliate asupra aspectelor auditate în cadrul misiunii de audit sunt redate în compartimentele respective ale prezentului Raport de audit.

# **PREZENTAREA GENERALĂ**

Serviciul Vamal este autoritatea administrativă care îşi desfășoară activitatea în subordinea Ministerului Finanțelor, fiind o structură organizațională separată în sistemul administrativ al acestui minister, constituită pentru prestarea serviciilor publice administrative plătitorilor vamali, pentru exercitarea şi perfecționarea controlului vamal, inclusiv asupra legalității introducerii/scoaterii mărfurilor în/din teritoriul vamal, efectuarea formalităților vamale, crearea condițiilor pentru accelerarea traficului de mărfuri peste frontiera vamală.

La rândul său, Ministerul Finanțelor elaborează şi promovează politica vamală a statului, aprobă bugetul Serviciului Vamal, stabilește obiectivele şi indicatorii de performanța, solicită şi examinează informațiile şi rapoartele privind activitatea Serviciului Vamal, exercită şi alte atribuții prevăzute de lege. În activitatea sa Serviciul Vamal se conduce de prevederile Codului vamal[[3]](#footnote-3), Codului fiscal[[4]](#footnote-4), Legii cu privire la tariful vamal[[5]](#footnote-5), [Legii cu privire la Serviciul](lex:LPLP200007201150) Vamal[[6]](#footnote-6), altor acte legislative și normative care reglementează activitatea vamală. Din Serviciul Vamal fac parte: Aparatul central, 3 birouri vamale: Centru, Nord și Sud, ca subdiviziuni teritoriale aflate în subordinea aparatului central, și 89 de posturi vamale interne, care exercită funcțiile de control vamal, de contracarare a fraudelor vamale și alte atribuții.

SV este membru al Organizației Mondiale a Vămilor. Prin prisma atribuțiilor de bază, SV este responsabil de: asigurarea, în limita competențelor, a securității economice a statului, perceperea drepturilor de import/export în vederea acumulării veniturilor la bugetul de stat, întreprinderea măsurilor de combatere a fraudelor vamale și a infracțiunilor din domeniul activității vamale, facilitarea comerțului, participarea la elaborarea politicii vamale a statului etc. Astfel, Serviciul Vamal trebuie să:

* *asigure colectarea veniturilor vamale în mod regulat, conform cifrei de control anuale;*
* *aplice acțiuni de executare silită a obligației vamale;*
* *contribuie la prevenirea și combaterea spălării banilor;*
* *conlucreze cu alte organe de drept din țară și de peste hotare în vederea consolidării eforturilor în lupta cu contrabanda și cu fraudele vamale;*
* *sporească impactul, axându-și atenția asupra reducerii cazurilor de încălcare a legislației vamale etc.*

# 

# **SFERA ȘI ABORDAREA AUDITULUI**

* 1. **Mandatul legal și scopul auditului public extern**

Misiunea de audit public extern a fost desfășurată în temeiul prevederilor art.3 alin.(1), art.5 alin.(1) lit. a) și art.31 alin.(1) lit. b) din Legea privind organizarea și funcționarea Curții de Conturi a Republicii Moldova și în conformitate cu Programul activității de audit al Curții de Conturi pe anul 2022, având ca scop evaluarea conformității administrării veniturilor publice de către Serviciul Vamal în anii 2020-2021.

În acest sens, au fost determinate următoarele obiective specifice:

1. *Serviciul Vamal a asigurat planificarea, executarea și raportarea conformă a veniturilor bugetului de stat potrivit normelor procedurale/metodologice aplicabile?*
2. *Organul vamal a asigurat conformitatea plenitudinii încasării la bugetul de stat a restanțelor aferente obligației vamale, inclusiv prin aplicarea măsurilor de executare silită?*
3. *Organul vamal a asigurat organizarea controlului vamal și conformitatea procesului de determinare a valorii în vamă a mărfurilor introduse pe teritoriul vamal al Republicii Moldova?*
4. *A fost respectat cadrul normativ la plasarea mărfurilor în regimurile vamale suspensive autorizate de către organul vamal, cu efect de suspendare totală sau parțială a drepturilor de import/export?* 
   1. **Abordarea auditului public extern**

Activitățile de audit public extern au fost ghidate de Standardele Internaționale ale Instituțiilor Supreme de Audit (ISSAI 100, ISSAI 400 și ISSAI 4000)[[7]](#footnote-7), cu aplicarea bunelor practici în domeniul auditului conformității. Abordarea de audit s-a bazat pe evaluarea conformității proceselor din cadrul SV, prin utilizarea preponderentă a testărilor directe de fond.

Se atestă că metodologia de audit a constat din acțiuni de colectare a probelor în cadrul SV atât la distanță, cât și la fața locului, prin analiza rapoartelor veniturilor calculate/încasate la bugetul de stat în anii 2020-2021, examinarea înregistrărilor din sistemele informaționale automatizate și a documentelor primare, hotărârilor și deciziilor conducerii, prin observații, confirmări, (re)calcule, precum și prin intervievarea persoanelor responsabile din cadrul entității.

Verificările auditului au vizat doar acele aspecte care au asigurat acumularea probelor necesare și suficiente pentru a răspunde la întrebarea de audit și la obiectivele specifice. Concomitent, activitatea de audit public extern a fost influențată de restricțiile impuse de starea de urgență și epidemiologică din țară.

Drept surse ale criteriilor de audit s-au utilizat actele normative care reglementează procesul de administrare a veniturilor vamale, în special Codul vamal al Republicii Moldova nr.1149-XIV din 20.07.2000, Codul fiscal nr.1163-XIII din 24.04.1997. Informația integrală privind aria de cuprindere a auditului și criteriile de evaluare a conformității este prezentată *în Anexa nr. 1 la Raportul de audit.*

* 1. **Responsabilitatea echipei de audit**

Responsabilitatea auditorului public este de a planifica și a realiza misiunea de audit în conformitate cu standardele în materie de audit public extern și cadrul normativ-metodologic instituțional aferent, cu obținerea probelor suficiente și adecvate, exprimarea unei concluzii concepute asupra conformității administrării veniturilor la bugetul de stat de către SV. Auditorul public nu este responsabil de prevenirea faptelor de fraudă și eroare.

1. **CONSTATĂRI**
   1. ***Obiectivul specific nr.1.* Serviciul Vamal a asigurat planificarea, executarea și raportarea conformă a veniturilor bugetului de stat****potrivit normelor procedurale/metodologice aplicabile?**

*Planificarea, executarea și raportarea veniturilor bugetului de stat administrate de către Serviciul Vamal necesită a fi îmbunătățită.*

* + 1. **Planificarea bugetară a veniturilor administrate de către SV înregistrează unele rezerve.**

În conformitate cu atribuțiile funcționale, SV implementează politica vamală, asigurând perceperea drepturilor de import și export, precum: taxa pe valoarea adăugată, taxa vamală, taxa pentru proceduri vamale, accizele și alte plăți prevăzute de legislație, care constituie partea preponderentă a veniturilor bugetului de stat, fiind reglementate de [Codul vamal](lex:LPLP200007201149), [Codul fiscal](lex:LPLP199704241163), [Legea nr.1380-XIII din 20.11.1997](lex:LPLP199711201380), Legea nr.172 din 27.07.2018[[8]](#footnote-8), alte acte legislative și normative, precum și în baza unor indicații interne, aprobate prin Ordinele directorului SV.

Potrivit cadrului legal[[9]](#footnote-9), estimarea și prognozarea veniturilor administrate de către organele vamale, precum şi a obiectivelor politicii de administrare fiscală şi vamală pe termen mediu este prerogativa MF, care utilizează informația privind activitatea SV ca administrator de venituri.

Conform Legii bugetului de stat pentru anul 2020[[10]](#footnote-10), veniturile administrate de către SV au fost aprobate inițial în sumă de 25.869,5 mil.lei. Ulterior, la rectificarea BS[[11]](#footnote-11) spre micșorare, veniturile administrate de către SV au fost precizate în sumă de 22.158,7 mil.lei, fiind micșorate cu 3.710,8 mil.lei față decifra de control inițial aprobată. Ca urmare a acestor modificări, TVA a fost micșorată cu 2.787,0 mil.lei, accizele – cu 626,0 mil.lei, TV – cu 191,4 mil.lei, TPV – cu 105,4 mil.lei și alte plăți micșorate cu 1,0 mil. lei.

Analogic, conform Legii bugetului de stat pentru anul 2021[[12]](#footnote-12), SV i-au fost aprobate inițial venituri în sumă de 24.846,7 mil.lei. Ulterior, ca rezultat al unor rectificări ale BS[[13]](#footnote-13), veniturile administrate de către SV au fost precizate de 3 ori per total în sumă de 27.087,2 mil.lei, sau cu 2.240,5 mil.lei mai mult. Ca urmare a acestor modificări, TVA a fost majorată cu 2.020,1 mil. lei, în timp ce acciza a fost majorată cu 33,3 mil.lei datorită majorării cotei accizei la unele poziții de mărfuri. Concomitent, TV a fost majorată cu 136,8 mil.lei și, respectiv, TPV – cu 46,3 mil.lei, alte plăți fiind majorate cu 4,0 mil.lei.

Astfel, în perioada auditată unul dintre indicatorii de eficacitate utilizați de SV la evaluarea rezultatelor activității de administrare a impozitelor și taxelor a fostnivelul de realizare a sarcinii bugetare anuale. Analiza efectuată de audit relevă că cifra de control anuală privind colectarea veniturilor a suportat rectificări, în anul 2020 – o micșorare cu 3.710,8 mil.lei, iar în anul 2021 – o majorare cu 2.240,5 mil.lei a cifrelor de control inițial aprobate, pentru a fi aduse la un nivel cât mai apropiat de nivelul veniturilor vamale efectiv colectate. Deși cifra de control a fost revizuită de 3 ori, aceasta a fost depășită cu 1.466,5 mil.lei (5,4%). În acest context, auditul atestă unele rezerve cu privire la estimarea veniturilor bugetare administrate de SV, care au condus la supraexecutarea indicatorilor de venituri precizați. Totodată, micșorarea cifrei de control inițial aprobate în anul 2020 a fost influențată de situația pandemiei Covid-19, iar majorarea cifrei de control aprobate în anul 2021 și supraexecutarea sarcinii de colectare a veniturilor vamale au fost generate de creșterea valorii importurilor cu 32,5% și a inflației de 13,94% acumulate peste țintele Băncii Naționale a Moldovei[[14]](#footnote-14), fapt ce a influențat creșterea valorii în vamă a mărfurilor și serviciilor, respectiv a drepturilor de import/export percepute.

S-a constatat că prin Ordinul SV nr.197-O din 30.06.2021[[15]](#footnote-15) au fost aprobate recomandările metodologice privind prognozarea veniturilor administrate de către Serviciul Vamal, însă acestea nu au fost coordonate regulamentar[[16]](#footnote-16) cu Ministerul Finanțelor, responsabil de elaborarea și promovarea politicii vamale a statului, de prognozarea veniturilor vamale.

* + 1. **Cifra de control precizată privind colectarea veniturilor vamale la bugetul de stat a fost realizată, însă tendințele au înregistrat variații condiționate de mai mulți factori.**

În anul 2020 SV a executat venituri în BS în sumă de 22.526,8 mil.lei, sau cu 368,1 mil.lei (1,7%) mai mult față de cifra de control precizată (22.158,7 mil.lei), iar în anul 2021, SV a încasat venituri la BS în sumă de 28.553,7 mil.lei, sau cu 1.466,5 mil.lei (5,4%) mai mult față de cifra de control precizată (27.087,2 mil.lei). Auditul denotă că în evoluție se atestă o micșorare cu 369,8 mil.lei (1,6%) a veniturilor administrate de către SV în anul 2020, în raport cu aceeași perioadă a anului 2019, iar în anul 2021 – o creștere a veniturilor vamale cu 6.026,9 mil.lei (26,8%) față de anul 2020, creșterea fiind condiționată de mai mulți factori*.* Ponderea veniturilor vamale încasate de către SV în raport cu veniturile totale ale bugetului de stat pe anii 2019-2021 se prezintă în Diagrama nr.1.

*Diagrama nr.1*

***Sursă:*** *Rapoartele privind veniturile administrate de către Serviciul Vamal în anii 2019-2021.*

Datele relevă că, în anul 2021, veniturile administrate de către SV constituie 62,2% din totalul veniturilor BS, înregistrând o majorate cu 1,6 p.p. față de anul 2020 și, respectiv, cu 5,9 p.p. față de anul 2019. Concomitent, veniturile vamale acumulate în anul 2021 în raport cuProdusul Intern Brut (205,4 miliarde lei) au constituit 14,0%. În aspectul tipurilor de venituri încasate de către SV în anul 2021, ponderea majoră în totalul veniturilor o dețin încasările TVA – 19.614,6 mil.lei (68,7%), urmată de accize – 6.731,5 mil.lei (23,6%), taxa vamală – 1.539,1 mil.lei (5,4%), procedurile vamale – 635,9 mil.lei (2,2%), și alte plăți – 32,6 mil.lei (0,1%). Structura veniturilor încasate la bugetul de stat de către Serviciul Vamalîn anii 2019-2021 se prezintă în Diagrama nr.2.

*Diagrama nr.2*

***Sursă:*** *Informația generalizată de către echipa de audit în baza Rapoartelor anuale ale Serviciului Vamal, prezentate Ministerului Finanțelor.*

Se denotă că, deși în anul 2020, comparativ cu anul precedent, veniturile vamale încasate la bugetul de stat din importul/exportul de mărfuri la unele tipuri de plăți s-au majorat cu 283,3 mil.lei, la alte tipuri de plăți s-au micșorat cu 653,1 mil.lei, raportul drepturilor de import/export per total a fost unul negativ însumând -369,8 mil.lei. Astfel, TVA s-a diminuat cu 540,2 mil.lei, taxa vamală – cu 5,7 mil.lei, taxa pentru procedurile vamale – cu 36,4 mil.lei, amenzile aplicate de SV – cu 5,0 mil.lei, și accizele la 2 categorii de mărfuri s-au diminuat cu 65,5 mil.lei, inclusiv 61,7 mil.lei – accize la autoturisme, influențate de micșorarea importurilor cu 12,0% (-3.941 de autoturisme) și 3,9 mil.lei – accize la vinurile importate influențate de micșorarea cantității de vinuri cu 2,0% (1,6 mii litri). În pofida faptului că pe parcursul anului 2020 cifra de control a veniturilor aprobată de către SV a fost revizuită, aceasta nu a fost executată la capitolul accize la produsele petroliere cu 7,9 mil.lei și cu 1,6 mil.lei – la taxa pentru efectuarea procedurilor vamale.

În timp ce drepturile de import/export percepute în anul 2021 la bugetul de stat la unele tipuri de plăți, comparativ cu anul 2020, s-au majorat cu 6.052,0 mil.lei (TVA – cu 4.700,4 mil.lei, accize – cu 821,6 mil. lei, și TV – cu 347,7 mil.lei), pe de altă parte la alte tipuri de plăți veniturile încasate s-au micșorat cu 25,1 mil.lei (24,5 mil.lei – accize la vinurile importate influențate de micșorarea cantității de vinuri), însă per total raportul drepturilor de import/export a fost pozitiv, însumând 6.026,9 mil.lei. De menționat că în anul 2021 per total accizele au fost supraexecutate, însă la produsele din tutun importate nu au fost încasate accize în sumă de 150,7 mil.lei; la vinurile importate – cu 3,6 mil.lei și la gazele lichefiate importate – cu 3,4 mil.lei. Dinamica încasărilor lunare la bugetul de stat a veniturilor administrate de Serviciul Vamal, comparativ cu planul precizat în anul 2021, se prezintă în Diagrama nr.3.

*Diagrama nr.3.*

***Sursă:*** *Rapoartele privind veniturile vamale administrate de Serviciul Vamal în anul 2021*

* + 1. **Cadrul normativ de reglementare privind executarea și raportarea veniturilor publice administrate de Serviciul Vamal este depășit și nu corespunde cerințelor actuale.**

De menționat că Serviciul Vamal este autoritate administrativă din subordinea Ministerului Finanțelor, care implementează politica vamală și asigură securitatea și interesele economice ale statului[[17]](#footnote-17), conform competențelor ce îi revin. În calitate de administrator de venituri, SV asigură executarea părții de venituri prin încasarea drepturilor de import-export calculate, inclusiv prin măsuri de executare silită a obligației vamale ajunsă la scadență[[18]](#footnote-18).

SV raportează zilnic și lunar[[19]](#footnote-19) veniturile aferente drepturilor de import-export achitate în avans prin sistemul trezorerial la bugetul de stat în conformitate normele aprobate prin Ordinul MF nr.215 din 28.12.2015[[20]](#footnote-20), care reflectă executarea de casă a veniturilor vamale.

Probele de audit denotă o diferență între veniturile vamale calculate efectiv în sumă de 37,6 mil.lei pentru anul 2020 și de 32,0 mil.lei – pentru anul 2021, care reprezintă plăți de bază, penalități și amenzi calculate suplimentar în baza proceselor-verbale administrative, deciziilor de regularizare întocmite ca urmare a controlului ulterior efectuat. Diferența identificată este determinată de lipsa cadrului de reglementare privind calcularea și executarea veniturilor aferente drepturilor de import-export și cerințelor la întocmirea/dezvăluirea informației aferente raportării anuale pentru administratorul de venituri.

Astfel, schimbul de informații statistice între SV și MF se realizează în baza Regulamentului[[21]](#footnote-21) elaborat și aprobat în anul 2005, care este depășit, în contextul reformei finanțelor publice realizate în anul 2015. Totodată, formatul și structura rapoartelor statistice[[22]](#footnote-22) prezentate MF este elaborată și aprobată de către SV, ceea ce contravine cadrului normativ de reglementare[[23]](#footnote-23).

* + 1. **Devierile constatate între datele statistice oficiale privind comerțul exterior înregistrat de Republica Moldova cu datele statistice oficiale ale altor state indică nedezvoltarea schimbului automatizat de date raportate/indicatori/informații statistice vamale cu alte state și evidențiază riscuri de posibile evaziuni și/sau fraude vamale.**

S-a constatat că, în anul 2021, valoarea tranzacțiilor economice externea înregistrat suma de **10.321,0 mil. dolari SUA**, fiind în creștere cu 2.437,9 mil. dolari SUA (23,6%), comparativ cu anul 2020, și cu 1.699,3 mil. dolari SUA (19,7%), în comparație cu indicii din anul 2019. Evoluția comerțului exterior în ultimii trei ani este redată în Diagrama nr.4.

*Diagrama nr.4* ***Sursă:*** *Informația statistică oficială a Republicii Moldova privind comerțul exterior pe anii 2019-2021.*

Datele denotă că în structura comerțului exterior importurile prevalează asupra exporturilor de 2,3 ori, care în anul 2021 au însumat 7.176,6 mil. dolari SUA (69,5%), fiind în creștere cu 1.760,6 mil. dolari SUA (32,5%), comparativ cu anul 2020, și cu 1.334,1 mil. dolari SUA (22,8%) mai mult față de anul 2019. În totalul importurilor pe țări, ponderea de 43,8% (3.149,1 mil. dolari SUA) o dețin țările Uniunii Europene, fiind urmate de alte țări – 29,5% (2.122,2 mil. dolari SUA) şi de țările din Comunitatea Statelor Independente – 26,7% (1.905,3 mil. dolari SUA).

Exporturile în anul 2021 au însumat în total 3.144,4 mil. dolari SUA (30,5%), fiind în creștere cu 677,3 mil. dolari SUA (21,5) față de anul 2020 şi cu 365,2 mil. dolari SUA (11,6%) sub nivelul anului 2019. Ponderea de 61,1% (1.919,4 mil. dolari SUA) o dețin exporturile în țările Uniunii Europene, urmate de exporturile în alte țări – 24,1% (758,8 mil. dolari SUA) şi exporturile în țările din CSI – 14,8% (466,2 mil. dolari SUA).

Decalajul stabilit în evoluția exporturilor și importurilor a determinat formarea în anul 2021 a deficitului balanței comerciale în valoare de 4.042,2 mil. dolari SUA, înregistrând o creștere cu 37,0% (1.093,3 mil. dolari SUA) comparativ cu anul 2020. Soldul balanței comerciale cu țările Uniunii Europene s-a încheiat cu un deficit de 1.229,7 mil. dolari SUA (30,4%), fiind în creștere cu 399,3 mil. dolari SUA (29,5%) față de anul 2020. La nivelul țărilor CSI, balanța comercială a înregistrat un deficit de 1.439,1 mil. dolari SUA (35,6%), fiind în creștere cu 498,3 mil. dolari SUA, ca rezultat al micșorării în anul 2021 a exporturilor către aceste țări. Gradul de acoperire a importurilor prin exporturi în anul 2021 a constituit 43,8% și a înregistrat o scădere de 1,8% în comparație cu anul 2020.

Conform Planului național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019, aprobat prin Hotărârea Guvernului[[24]](#footnote-24), în scopul consolidării măsurilor pentru combaterea fraudei şi pentru prevenirea comerțului ilicit, inclusiv cu produse supuse accizelor, SV urma să asigure un proces eficient de asistență administrativă cu țările Uniunii Europene, precum și să implementeze un control comun la frontiera cu România, termenul de realizare a obiectivelor fiind trimestrul IV anul 2019. Autoritățile competente din Republica Moldova și UE urmau să efectueze periodic schimb de informații, precum şi la cererea uneia dintre părți.

De asemenea, potrivit Codului vamal[[25]](#footnote-25), organul vamal este obligat să asigure securitatea economică a statului și să apere interesele economice ale statului; să elaboreze acorduri internaționale în domeniul vamal; să colaboreze cu autoritățile vamale, cu alte autorități publice din străinătate, cu organizațiile internaționale din domeniul vamal. Serviciul Vamal și persoanele străine pot efectua schimb de informații având drept scop cooperarea reciprocă în vederea administrării riscurilor. Schimbul de informații dintre organele vamale, precum și dintre organele vamale și agenții economici se efectuează în condițiile legislației cu privire la schimbul de date și interoperabilitate.

Analiza datelor statistice pe anii 2019-2021 aferente importului şi exportului de mărfuri au relevat devieri ale datelor statistice oficiale privind comerțul exterior înregistrat de Republica Moldova cu datele statistice oficiale ale altor state, care se reflectă în Tabelul nr.1.

*Tabelul nr.1 (mil. dolari SUA)*

|  |  |  |  |  |  |  |  |
| --- | --- | --- | --- | --- | --- | --- | --- |
| Țări | | Datele statistice oficiale înregistrate de alte țări | | Datele statistice oficiale ale Republicii Moldova | | Devieri (+,-) | |
|
| **Export** | **Import** | **Export** | **Import** | **Export** | **Import** |
| *1* | | ***2*** | ***3*** | ***4*** | ***5*** | **6=4-3** | **7= 5-2** |
| Anul 2021 | | | | | | | | |
| 1. | **Federația Rusă** | 1755,4 | 417,2 | 276,1 | 1053,9 | -141,1 | -701,5 |
| 2. | **România** | 1545,6 | 854,9 | 833,5 | 829,9 | -21,4 | -715,7 |
| 3. | **Ucraina** | 864,2 | 112,4 | 92,8 | 667,2 | -19,6 | -197,0 |
| 4. | **Republica Belarus** | 180,7 | 72,1 | 67,8 | 145,3 | -4,3 | -35,4 |
| Total: | | **4345,9** | **1456,6** | **1270,2** | **2696,3** | **-186,4** | **-1649,6** |
| Anul 2020 | | | | | | | | |
| 1. | **Federația Rusă** | 954,0 | 353,6 | 216,8 | 603,5 | -136,8 | -350,5 |
| 2. | **România** | 1172,1 | 777,2 | 706,7 | 631,9 | -70,5 | -540,2 |
| 3. | **Ucraina** | 679,6 | 74,1 | 69,5 | 527,4 | -4,6 | -152,2 |
| 4. | **Republica Belarus** | 132,7 | 71,5 | 65,9 | 113,8 | -5,6 | -18,9 |
| Total: | | **2938,4** | **1276,4** | **1058,9** | **1876,6** | **-217,5** | **-1061,8** |
| Anul 2019 | | | | | | | | |
| 1. | **Federația Rusă** | 1256,6 | 383,7 | 249,9 | 692,5 | -133,8 | -564,1 |
| 2. | **România** | 1386,3 | 831,9 | 765,4 | 841,2 | -66,5 | -545,1 |
| 3. | **Ucraina** | 726,6 | 91,3 | 80,2 | 568,9 | -11,1 | -157,7 |
| 4. | **Republica Belarus** | 141,5 | 83,8 | 80,4 | 131,0 | -3,4 | -10,5 |
| Total: | | **3511,0** | **1390,7** | **1175,9** | **2233,6** | **-214,8** | **-1277,4** |

***Sursă****: Informația statistică oficială a Republicii Moldova privind operațiunile de import/export în raport cu datele statistice ale altor țări pe anii 2019-2021.*

Analiza de către audit a datelor din statistica oficială a Republicii Moldova privind comerțul exterior înregistrat în anul 2021, în raport cu datele statistice oficiale ale Federației Ruse, României, Ucrainei și Republicii Belarus, relevă micșorarea cu **1.649,6 mil. dolari SUA** a valorii statistice a mărfurilor importate, declarate în Republica Moldova, și, respectiv, diminuarea cu **186,4 mil. dolari SUA** a valorii statistice a mărfurilor exportate în țările nominalizate[[26]](#footnote-26) în raport cu importul real înregistrat. Analogic, în anii 2019-2020, valoarea statistică a mărfurilor importate declarate la organul vamal a fost micșorată per total cu **2.339,2 mil. dolari SUA**, iar valoarea mărfurilor exportate în alte țări a fost diminuată cu **432,3 mil. dolari SUA**, ceea ce nu exprimă cu certitudine regularitatea operațiunilor de comerț şi, respectiv, potențialul protejării economiei naționale, fapt ce generează riscuri privind ratarea unor venituri din neachitarea drepturilor de import pasibile încasării la bugetul de stat și nerepatrierea valutei din tranzacțiile economice externe. Prin urmare se necesită o monitorizare exigentă a importurilor/exporturilor din partea organelor vamale și fiscale ale Republicii Moldova.

O situație analogică a fost constatată de audit și prin analiza datelor statistice înregistrate în anii 2019-2020 aferente operațiunilor de import/export înregistrate în SIIV „Asycuda World” de organul vamal în raport cu datele statistice înregistrate de organele vamale ale altor țări, care confirmă devierile stabilite la nivel destatistică oficială reflectate mai sus, situație care este alarmantă.

Contrar prevederilor actelor normative[[27]](#footnote-27), SV și MF timp de șase ani nu execută obiectivele stabilite în Planurile de acțiuni ale Guvernului, și anume nu a dezvoltat Sisteme informaționale funcționale pentru asigurarea schimbului de date prealabile privind importurile-exporturile cu statele membre ale UE, Belarus și Federația Rusă, iar cu țările GUAM[[28]](#footnote-28) la 18.01.2022 a fost elaborat caietul de sarcini necesar implementării schimbului de date. Prin urmare, acțiunile și sub-acțiunile din planurile anuale de activitate ale SV și MF privind dezvoltarea schimbului automatizat de informații vamale cu alte state, precum și indicatorii de produs raportați (sisteme informaționale funcționale) în ultimii ani nu au fost realizați.

De menționat că pentru confirmarea documentară deplină a operațiunilor de import-export în evidența contabilă a SV figurează sistemul informațional „Schimb de informații privind certificatele de origine cu Federația Rusă” și sistemul informațional „Schimb de informații privind certificatele de origine cu Ucraina” cu valoarea inițială a activelor nemateriale în sumă de 356,5 mii lei.

Auditul concluzionează că una din cauzele devierii datelor statistice ale Republicii Moldova și țărilor selectate privind importurile şi exporturile realizate în cadrul comerțului exterior dintre țări este efectuarea unor tranzacții de import și export de mărfuri în valoare de **31,4 miliarde lei**[[29]](#footnote-29) prin jurisdicții care nu implementează standarde internaționale de transparență, cu risc înalt de evaziuni fiscale de spălare a banilor[[30]](#footnote-30).Totodată, se evidențiază efectuarea exporturilor netransparente de porumb și grâu prin zone off-shore cu valoarea statistică a mărfii de **1,1 miliarde lei**, cu riscuri de evaziuni fiscale și spălare de bani.

O altă cauză privind devierile datelor statistice la import/export reprezintă riscurile privind operațiunile economice efectuate netransparent de către agenții economici din raioanele de est ale Republicii Moldova din teritoriul necontrolat de organele constituționale.

* 1. ***Obiectivul specific nr.2.* Organul vamal a asigurat conformitatea plenitudinii încasării la bugetul de stat a restanțelor aferente obligației vamale, inclusiv prin aplicarea măsurilor de executare silită?**

*Nivelul ridicat al creanțelor contribuabililor față de bugetul de stat și menținerea unor datorii cu termenul de prescripție expirat, denotă rezerve la disciplina de plată în aspectul acumulării restanțelor, cauzate de vulnerabilitățile sistemelor de aplicare a măsurilor de executare silită și a modulelor informaționale aferente proceselor de administrare a veniturilor, condiționând și o raportare eronată a creanțelor.*

### **4.2.1. Procesul de încasare a restanțelor aferente obligației vamale, inclusiv prin măsuri** **de executare silită, este vulnerabil și necesită a fi consolidat.**

Conform Codului vamal[[31]](#footnote-31), cuantumul drepturilor de import-export se calculează pe baza cotelor stabilite la data apariției obligației vamale, iar amenzile și penalitățile pot apărea ulterior procedurii de vămuire. Obligația vamală se plătește în prealabil, până la depunerea declarației vamale, la momentul vămuirii fiind acceptată doar plata diferenței dintre suma calculată și suma plătită în prealabil. Totodată, la exercitarea controlului ulterior[[32]](#footnote-32), în cazul depistării unor încălcări, organul vamal are dreptul să calculeze și să încaseze în bugetul de stat obligațiile vamale constatate în baza actului și deciziei de regularizare. Drepturile de import-export sunt plătite nemijlocit de către declarant, broker vamal sau de o altă persoană prevăzută de legislație. În același timp, conform cadrului legal[[33]](#footnote-33) SV, ca autoritate bugetară este împuternicită cu dreptul de a colecta/restitui, a ține evidența și controlul încasărilor la bugetul public național fiind responsabilă pentru corectitudinea calculării și încasării obligației vamale.

Analiza informațiilor prezentate de SV denotă că, la 31.12.2021, erau înregistrate creanțe în sumă totală de 344,0 mil. lei, inclusiv 105,7 mil.lei cu termen mai mare de 6 ani.Comparativ cu situația raportată la 31.12.2020 (399,2 mil.lei) și la 31.12.2019 (457,1 mil.lei), valoarea obligației vamale aferente drepturilor de import-export neachitate la buget s-a diminuat cu 55,2 mil.lei și, respectiv, cu 113,1 mil.lei.

Formarea creanțelor aferente obligației vamale a fost cauzată, în mare parte, de întocmirea deciziilor de regularizare în vederea încasării suplimentare a drepturilor de import/export ca rezultat al depistării la agenții economici de către organele vamale a unor încălcări.Situația privind structura creanțelor agenților economici față de bugetul de stat, divizate pe tipuri de taxe și impozite administrate de către organele vamale în perioada 2019-2021, *se prezintă în Diagrama nr.5.*

*Diagrama nr.5.*

***Sursa:***  *Informația generalizată de către echipa de audit în baza Rapoartelor Serviciului Vamal pentru anii 2019-2021.*

Datele prezentate indică că în structura creanțelor partea preponderentă revine TVA – 230,3 mil.lei (67,1%), urmată de amenzi – 62,3 mil.lei (18%), taxa vamală – 25,6 mil.lei (7,4%), și acciza – 7,2 mil.lei, sau 2,0%, procedurile vamale – 1,7 mil.lei (0,6%), și contravaloarea mărfurilor confiscate[[34]](#footnote-34) – 16,9 mil. lei (4,9%). De menționat că valoarea creanțelor agenților economici la 31.12.2021 în sumă de 344,0 mil. lei include plăți de bază în sumă de 255,1 mil.lei și penalități calculate la datoriile neachitate - de 88,9 mil.lei.

Una dintre funcțiile și atribuțiile principale ale SV în domeniul administrării obligațiilor vamale este asigurarea colectării restanțelor la buget, inclusiv prin măsuri de executare silită. Potrivit Codului vamal[[35]](#footnote-35), executarea silită a obligației vamale se declanșează dacă sunt îndeplinite cumulativ următoarele condiții: existența obligației vamale ajunsă la scadență, în baza unui act cu valoare executorie; neexpirarea termenelor de prescripție stabilite; plătitorului vamal nu i-a fost intentată o procedură de insolvabilitate prin care să i se aplice suspendarea executării datoriilor debitoare conform legislației.

Executarea silită a obligației vamale se efectuează prin încasarea/ridicarea de la debitor a mijloacelor bănești în numerar, inclusiv în valută străină, urmărirea bunurilor debitorului și urmărirea datoriilor debitoare. În cazul în care, după ce s-au aplicat modalitățile de executare silită, datoria vamală a debitorului nu a fost stinsă în totalitate, iar aplicarea ulterioară a executării silite este imposibilă, SV are dreptul să inițieze procedura de insolvabilitate.

Pentru obținerea asigurării de audit privind corectitudinea raportării și încasării obligației vamale, inclusiv prin aplicarea măsurilor de executare silită, auditul a supus verificării un eșantion de 41 de agenți economici care înregistrează creanțe în sumă de 263,3 mil.lei, ceea ce constituie 76,5% din totalul creanțelor raportate la situația din 31.12.2021. Soldului creanțelor raportate la 31.12.2021 de către SV constituie 344,0 mil. lei, inclusiv ale Aparatul central în sumă de 74,2 mil.lei, BV Centru – de 199,7 mil.lei, BV Nord – de 42,9 mil.lei, și BV Sud – de 27,3 mil.lei.

Probele de audit denotă că, ca urmare a aplicării modalităților de executare silită în vederea stingerii obligației vamale restante, SV a încasat în anul 2021 la bugetul de stat mijloace bănești în sumă de 47,8 mil.lei (13,9% din suma creanțelor de 344,0 mil.lei) și în anul 2020 – de 12,3 mil.lei (3,0% din suma creanțelor de 399,2 mil.lei), și se atribuie preponderent creanțelor aferente obligației vamale curente. În același timp, SV aplicând modalitatea de stingere a obligației vamale prin anulare[[36]](#footnote-36), scădere și prescripție[[37]](#footnote-37) în anii 2020-2021 a decontat din evidență creanțele agenților economici restanțieri în sumă totală de 172,5mil.lei, inclusiv 103,7 mil.lei sau 22,6% din totalul creanțelor (457,1 mil.lei) raportate de SV la 01.01.2020 și 68,8 mil.lei sau 17,2% din totalul creanțelor (399,2 mil.lei) raportate la 01.01.2021.

Creanțele istorice raportate la 31.12.2021 de către SV constituie 105,7 mil.lei, sunt formate în anii 1995-2015, aparțin la 109 agenți economici și reprezintă restanțele nepasibile de încasare la bugetul de stat, dintre care 18 agenți economici[[38]](#footnote-38) sunt datori cu 82,4 mil.lei, sau 78,0% din totalul restanțelor.

Potrivit cadrului normativ[[39]](#footnote-39), administratorii de venit prezintă MF informații privind restanțele la plățile pe care le administrează, lunar către data de 25 a lunii imediat următoare lunii de gestiune și anual până la data de 25 februarie a anului următor anului de gestiune. Deși administratorul de venituri (SV) a prezentat MF dările de seamă privind restanțele la BS, se relevă că MF nu dispune de reglementări exhaustive privind modalitatea și formatul de raportare către MF a restanțelor față de BS, deși MF este responsabil[[40]](#footnote-40) de elaborarea documentelor de politici, a proiectelor de acte normative în domeniile[[41]](#footnote-41) pe care le patronează. Situația generează un impact negativ asupra prezentării fidele și exacte a totalității restanțelor aferente obligațiilor față de BS. Totodată, evidențiem situația condiționată de încasările drepturilor de import-export achitate în avans de către agenții economici și persoanele fizice în ultimele zile lucrătoare ale anului în curs, după închiderea operațiunilor prin sistemul trezorerial al MF, sumele respective fiind înscrise cu prima zi a anului bugetar viitor. Astfel, ca urmare a colectării probelor privind administrarea veniturilor de către SV, s-au constatat divergențe privind veniturile încasate la începutul și sfârșitul perioadei de gestiune pentru anul 2021, în sumă de 3,7 mil.lei și, respectiv, de 5,9 mil.lei între datele din „Informația privind descifrarea sumelor achitate în avans a drepturilor de import/export” (Formularul FI-002) prezentată MF și datele din SI „Economist” al SV.

**4.2.2. Conformitatea procesului de evidență și raportare a restanțelor este afectată de necalcularea majorării de întârziere a plăților de bază pentru neonorarea obligațiunilor vamale.**

Auditul a constatat că la 31.12.2021 în evidența contabilă a SV figurează 4 sisteme informaționale „Economist”[[42]](#footnote-42) cu valoarea inițială de bilanț de 4,2 mil.lei și sunt destinate pentru calculul, evidența și raportarea obligațiilor vamale, creanțelor și datoriilor agenților economici. Angajații SV responsabili de securitatea informațională a SIIV „Asycuda World” nu au putut explica în cadrul misiunii de audit, care și unde sunt instalate cele 4 module „Economist” și care din ele sunt funcționale.

S-a constatat că modulul „Economist”, elaborat de către SV în anul 2004 cu valoarea inițială de bilanț de 98,0 mii lei, urma a fi înlocuit în anul 2007 cu modul „Economist-Cont Unic”[[43]](#footnote-43) achiziționat cu prețul de 1,1 mil.lei de la un agent economic din România pentru a fi integrat pe platforma SI „Asycuda World”.

La momentul auditului pe platforma SI „Asycuda World” era integrat Modulul „Acounting”, care este parțial funcțional, nu generează rapoarte și nu efectuează calculul penalităților la plățile de bază calculate, nu are conexiune și opțiune de generare a rapoartelor în SI „Portal SV”. Informația privind calculul obligațiilor vamale aferente drepturilor de import-export, decontarea mijloacelor bănești, situația creanțelor și datoriilor agenților economici și persoanelor fizice se efectuează în continuare de către Direcția venituri vamale în modulul „Economist”, elaborat de SV în anul 2004, care de asemenea nu are opțiunea de a calcula penalitățile. Prin urmare, recomandările Curții de Conturi[[44]](#footnote-44) privind integrarea modului „Economist” în platforma sistemului „Asycuda World”, după cum prevedea Concepția Sistemului Informațional Integrat Vamal au rămas neimplementate, recomandările fiind reiterate în cadrul auditurilor publice externe ulterioare. Ca rezultat, auditul menționează că nefuncționalitatea modulului pentru calcularea majorărilor de întârziere la plățile de bază din SI[[45]](#footnote-45) al SV, recalculată pe 19 agenți economici, a condus la raportarea eronată la MF a creanțelor cu suma de 47,7 mil.lei[[46]](#footnote-46) în „Raportul privind datoriile agenților economici și ale persoanelor fizice la data de 31.12.2021”.

* 1. ***Obiectivul specific nr.3.* Organul vamal a asigurat organizarea controlului vamal și conformitatea procesului de determinare a valorii în vamă a mărfurilor introduse pe teritoriul vamal al Republicii Moldova?**

*Conformitatea procesului de determinare a valorii în vamă a mărfurilor introduse pe teritoriul vamal al Republicii Moldova este afectată de nedezvoltarea cadrului normativ care reglementează activitatea de vămuire a mărfurilor provenite din tranzacțiile economice, precum și de nerespectarea consecutivității aplicării metodelor de vămuire, în lipsa implementării unui management eficient de analiză al riscurilor.*

**4.3.1. Procesul de determinare a valorii în vamă și consecutivitatea aplicării metodelor de vămuire s-a efectuat cu unele abateri.**

Conform art.117 și art.122 din Codul vamal, pentru calcularea drepturilor de import/export, baza de calcul o constituie volumul natural sau valoarea în vamă a mărfurilor, determinată în condițiile legii. Potrivit art.10 alin.(1) și alin.(2) din Legea nr.1380 din 20.11.1997[[47]](#footnote-47) cu privire la tariful vamal, valoarea în vamă a mărfii introduse pe teritoriul vamal se determină prin următoarele metode: 1) în baza valorii tranzacției, respectiv în baza prețului efectiv plătit sau de plătit; 2) în baza valorii tranzacției cu marfă identică; 3) în baza valorii tranzacției cu marfă similară; 4) în baza costului unitar al mărfii; 5) în baza valorii calculate a mărfii; 6) prin metoda de rezervă.

Valoarea în vamă a mărfurilor introduse este determinată de declarant, organul vamal având obligația de a verifica corectitudinea determinării de către declarant a valorii în vamă, inclusiv corectitudinea metodei alese de declarant pentru determinarea valorii în vamă și oportunitatea aplicării ei, precum și integritatea documentelor prezentate de declarant, autoritatea vamală fiind în drept să ia decizii în privința corectitudinii ori incorectitudinii valorii în vamă a mărfii anunțate de declarant[[48]](#footnote-48).

Potrivit cadrului normativ, principala metodă este considerată metoda 1, „determinarea valorii în vamă a mărfii în baza valorii tranzacției cu marfa respectivă”. În cazul în care metoda în cauză nu poate fi aplicată, se folosesc alte metode. Fiecare din metodele succesive se aplică doar în cazul în care valoarea în vamă a mărfii nu poate fi determinată prin metoda precedentă. Metoda 4, „în baza costului unitar al mărfii”, și metoda 5, „în baza valorii calculate a mărfii”, pot fi aplicate în orice consecutivitate, la dorința declarantului.

Auditul a examinat evoluția declarațiilor vamale repartizate conform metodelor de vămuire, numărului și valorii statistice, inclusiv taxele calculate pentru mărfurile importate. Evoluția repartizării declarațiilor vamale pe metode de vămuire pe anii 2019-2021 se prezintă în Tabelul nr.2.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Tabelul nr.2.* *(mil.lei)* | | | | | | | | | |
| Metoda de  vămui  re | Anul 2019 | | | Anul 2020 | | | Anul 2021 | | |
| **Numărul declarațiilor vamale** | **Valoarea statistică** | **Total**  **taxe** | **Numărul**  **declarațiilor vamale** | **Valoarea statistică** | **Total**  **taxe** | **Numărul**  **declarațiilor vamale** | **Valoarea statistică** | **Total**  **taxe** |
| *1* | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** |
| 1 | 270717 | 87913,0 | 19873,9 | 289373 | 85168,0 | 19634,9 | 319772 | 115535,2 | 24915,2 |
| 2 | 206 | 162,6 | 33,5 | 78 | 49,8 | 10,2 | 60 | 6,7 | 1,0 |
| 3 | 26 | 5,7 | 0,1 | 25 | 3,6 | 0,9 | 33 | 2,7 | 0,7 |
| 4 | 47 | 1,7 | 0,4 | 57 | 4,0 | 0,6 | 71 | 5,4 | 1,6 |
| 5 | 41 | 1,1 | 0,3 | 19 | 0,8 | 0,2 | 40 | 1,2 | 0,4 |
| 6 | 38431 | 7334,2 | 1630,4 | 35883 | 7036,0 | 1556,9 | 35577 | 8244,9 | 1905,0 |
| A | 41 | 9,1 | 3,1 | 15 | 9,7 | 3,3 | 21 | 10,9 | 3,5 |
| TOTAL | **309509** | **95422,4** | **21541,7** | **325450** | **92271,9** | **21207,2** | **355574** | **123807,2** | **26827,4** |

***Sursă:*** *Date generalizate de către echipa de audit în baza datelor statistice ale SV pe anii 2019-2021.*

Potrivit datelor statistice prezentate în tabel, în anul 2021 au fost înregistrate 355,6 mii de declarații vamale, cu 30,1 mii mai mult față de 2020 și cu 46,1 mii mai mult față de anul 2019. Se relevă că, în anul de raportare, din numărul declarațiilor vamale perfectate de SV, au fost validate prin metoda nr.1 în total 319,8 mii de declarații (89,9%), sau cu 30,4 mii mai mult față de anul 2020 și cu 49,1 mii mai mult față de anul 2019. În anul 2021 valoarea determinată prin această metodă de organele vamale a constituit 115.535,2 mil.lei, la care au fost calculate și încasate drepturi de import la bugetul de stat în sumă de 24.915,2 mil.lei.

O altă metodă care în mod semnificativ a influențat veniturile vamale colectate la bugetul de stat ține de metoda nr.6, „de rezervă”, prin care în anul 2021 au fost supuse determinării valorii în vamă 35,6 mii de declarații, sau cu 0,3 mii de declarații mai puțin decât în anul 2020.

Analiza auditului asupra datelor din SIIV „Asycuda World” denotă că, în perioada auditată, din 355,6 mii de declarații vamale perfectate, cea mai mare parte au fost validate prin metoda nr.1 – 319,8 mii de declarații, iar celelalte metode au fost utilizate nesemnificativ, după cum urmează: prin metoda nr.2 – 60 declarații, prin metoda nr.3 – 33 declarații, prin metoda nr.4 – 71 declarații, prin metoda nr.5 – 40 declarații, și prin metoda nr.6 – 35,6 mii declarații. Evoluția declarațiilor vamale, perfectate conform metodelor de vămuire, se prezintă în Diagrama nr.6.

*Diagrama nr.6.*

**Sursă:** Date generate din Rapoartele SV privind controlul valorii în vamă a mărfurilor pentru a. 2021.

De menționat că cota declarațiilor vamale redirecționate pe culoarul roșu a constituit 4,7% din totalul declarațiilor vamale de import, pe culoarul galben – 18,0%, și pe culoarul verde – 77,4%. Pe culoarul albastru care prevede selectarea declarațiilor cu risc sporit pentru verificarea lor în cadrul controlului ulterior, în anii 2020-2021, nu a fost redirecționată nicio declarație vamală fiindcă nu a fost elaborat un Sistem informațional automatizat, specializat în efectuarea analizei de risc și selectarea agenților economici pentru efectuarea controlului ulterior, fapt ce contravine prevederilor legale[[49]](#footnote-49).

Analiza datelor din Raportul privind controlul asupra valorii în vamă denotă că, în cazul a 21,2 mii declarații vamale, mărfurile importate au fost evaluate în baza metodei de rezervă, dintre care valoarea în vamă a mărfurilor:

* din 7,3 mii declarații vamale depuse de către operatorii economici prin metoda nr.1, au fost acceptate de către organul vamal prin metoda nr.6, ca urmare valoarea în vamă a bunurilor importate a fost majorată cu 1.106,8 mil.lei, suplimentar fiind percepute 289,5 mil.lei din drepturile de import;
* din 13,9 mii declarații vamale depuse de către operatorii economici prin metoda nr.6 și concomitent acceptate prin aceeași metodă și de organul vamal, dar neaplicând consecutiv metodele prevăzute conform cadrului normativ[[50]](#footnote-50). Majorarea valorii în vamă potrivit acestor declarații a constituit circa 753,8 mil.lei, suplimentar fiind percepute 171,1 mil.lei din drepturile de import.

În acest context, în anul 2021 valoarea în vamă în baza declarațiilor vamale depuse a fost majorată în total cu circa 1.860,6 mil.lei, fiind percepute suplimentar drepturi de import în sumă de 460,6 mil.lei. Astfel, valoarea în vamă, în comparație cu anul 2020, a înregistrat o creștere cu 0,5% (8,6 mil.lei), iar drepturile de import percepute cu 1,0% (5,8 mil.lei).

În urma verificării declarațiilor vamale de import sub aspectul corectitudinii determinării valorii în vamă, auditul a constatat că organele vamale, acceptând valoarea în vamă potrivit metodei nr.6 „de rezervă”, nu au aplicat consecutiv metodele de vămuire nr.2, nr.3, nr.4 și nr.5 în conformitate cu art.12-16 din Legea nr.1380 din 20.11.1997 și cu Hotărârea Guvernului nr.974 din 15.08.2016, iar în unele cazuri colaboratorii vamali nu au documentat în actul de inspecție motivul neaplicării metodelor precedente, persistând riscuri de ratare a unor venituri la bugetul de stat. Astfel, în baza a 99 de declarații vamale în anul 2021 au fost importate 10,9 mii unități de betoniere și aparate pentru amestecarea cimentului[[51]](#footnote-51) cu valoarea statistică de 33,3 mil.lei. Analiza selectivă a declarațiilor vamale repartizate la culoarul roșu sau galben pe criteriul de selectivitate - riscul de suspiciune a mărfii subevaluate, denotă că nu în toate cazurile completarea obligatorie a actului de inspecție a fost argumentată de alegerea metodei de determinare a valorii în vamă a mărfurilor. De menționat că asemenea situații sunt aplicate în ultimii ani, constatări analogice fiind relevate și în rapoartele precedente ale Curții de Conturi.

Auditul a constatat că în anul 2021, 89,9% din volumul tranzacțiilor de import (319,8 mii de declarații vamale) au fost efectuate prin aplicarea metodei nr.1, care prevede determinarea valorii în vamă în baza valorii tranzacției, respectiv în baza prețului efectiv plătit sau de plătit, din care pe culoarul verde fără control documentar și control fizic al mărfurilor importate au fost direcționate 77,4% din declarații. În opinia auditului, în vederea confirmării sau infirmării riscului potențial de subevaluare a valorii în vamă a mărfurilor importate pe culoarul verde de vămuire, urmează să fie examinată oportunitatea planificării controalelor ulterioare, inclusiv în baza unui sistem informațional automatizat, specializat în efectuarea analizei de risc și selectarea agenților economici pentru efectuarea controlului ulterior, în urma cărora drepturile de import ar putea fi majorate.

**4.3.2. Managementul riscurilor în domeniul valorii în vamă, clasificării și originii mărfurilor importate necesită a fi consolidat prin aplicarea instrumentelor vamale moderne de analiză a riscurilor.**

Conform prevederilor art.193 din Planurile naționale de acțiuni pentru implementarea Acordului de Asociere Republica Moldova - Uniunea Europeană[[52]](#footnote-52), în vederea adoptării unei abordări comune privind aspectele legate de determinarea valorii în vamă, SV urma să asigure implementarea tehnicilor moderne de control al valorii în vamă. S-a constatat că în scopul selectării tranzacțiilor cu potențial risc de diminuare a valorii în vamă a mărfurilor importante de către agenții economici, SV a procurat la 13.01.2015 modulul „Valoarea în vamă”, pentru care a cheltuit 1,6 mil.lei, acesta urmând a fi integrat pe platforma SI „Asycuda World”. Astfel, din anul 2016 modulul „Valoarea în vamă”, sau timp de 8 ani, se află la testare experimentală nefiind dat în exploatare. În pofida faptului că, în perioada 2016-2021, Direcția valoare în vamă, clasificarea și originea mărfurilor a remis 4 demersuri Direcției dezvoltare și securitate informațională[[53]](#footnote-53) prin care a cerut înlăturarea neajunsurilor cu dezvoltarea/modernizarea modulului „Valoarea în vamă”, inclusiv a funcționalității criteriilor de selectivitate necesare în activitatea de vămuire a mărfurilor, timp de 6 ani modulul nu a fost dezvoltat/modernizat. Prin urmare, organul vamal, contrar cadrului normativ[[54]](#footnote-54), nu a dezvoltat pe deplin o bază de date națională de determinare a valorii în vamă, utilizată în calitate de instrument bazat pe conceptul de evaluare şi gestionare a riscului potențial în ceea ce privește corectitudinea valorii în vamă declarate. Această situație a influențat plenitudinea încasării veniturilor vamale la bugetul de stat.

Analogic, încă la 31.12.2007, SV a procurat modulul „SICOM”, pentru care a cheltuit 1,0 mil.lei, fiind destinat evidenței automatizate a certificatelor de origine preferențială a mărfurilor la export. În pofida faptului că Direcția valoare în vamă, clasificarea și originea mărfurilor în perioada 2014-2021 a remis 10 demersuri Direcției dezvoltare și securitate informațională[[55]](#footnote-55) și un demers Direcției organizarea controlului vamal și facilitarea comerțului[[56]](#footnote-56), neajunsurile nu au fost înlăturate, iar modulul nu a fost dezvoltat/modernizat, motivându-se lipsa de specialiști în domeniul TI, deși în ultimii 3 ani pentru serviciile de suport, administrare și asigurare a funcționalității SIIV „Asycuda World” SV a cheltuit 74,4 mil.lei.

Conform cadrului legal[[57]](#footnote-57), în scopul verificării originii mărfurilor importate în RM în regim preferențial și asigurării unui control asupra corectitudinii acordării preferințelor tarifare la import, colaboratorii vamali analizează informația parvenită în cadrul subdiviziunii referitor la dovezile de origine prezentate la importul mărfurilor. Dacă colaboratorul vamal are suspiciuni întemeiate cu privire la datele incluse în documentul care confirmă originea preferențială a mărfurilor, acesta poate solicita documente suplimentare care confirmă originea mărfurilor, inclusiv în vederea interpelării organelor competente ale țarii exportatoare.

Auditul a stabilit prezența unor riscuri pasibile de fraudare a originii preferențiale a mărfurilor importate în țară și identificate în anii 2020-2021 reieșind din faptul că 31,6% și, respectiv, 34,6% din solicitările anuale adresate de către SV unor organe vamale ale altor țări, originea mărfurilor importate nu a fost confirmată sau a fost parțial confirmată, fapt ce atestă că agenții economici prezintă organului vamal certificate de origine a mărfurilor neveridice din punctul de vedere al originii reale a mărfurilorpe motiv că exportatorul nu a prezentat suficientă informație care să confirme originea preferențială a mărfurilor.

Astfel, în scopul confirmării originii preferențiale a mărfurilor importate, SV a remis în anul 2021 organelor vamale ale altor țări pentru verificare 251 de solicitări, conținând 1.342 dovezi de origine a mărfurilor. Ulterior, organul vamal a primit 257 de răspunsuri de la autoritățile competente străine, potrivit cărora în 168 de cazuri (65,4%) originea mărfurilor importate a fost confirmată; în 69 de cazuri (26,8%) - originea mărfurilor importate nu a fost confirmată, și în 20 de cazuri (7,8%) - originea mărfurilor importate parțial a fost confirmată. Analogic și în anul 2020 din 219 solicitări care conțineau 1.636 dovezi de origine a mărfurilor remise de către SV pentru verificare organelor vamale ale altor țări, au fost primite 310 răspunsuri de la autoritățile competente, din care în 210 cazuri (67,7%) originea mărfurilor importate a fost confirmată în 80 de cazuri (25,8%) - originea mărfurilor importate nu a fost confirmată, și în 18 cazuri (5,8%) - originea mărfurilor importate parțial a fost confirmată. Prin urmare, organul vamal urmează să intensifice măsurile de control post vămuire pentru atestarea conformității certificatului de origine prezentat organului vamal pentru mărfurile importate.

Totodată, pentru îmbunătățirea activității vamale și sporirea încasărilor la bugetul de stat, este necesară minimizarea declarației vamale în detaliu selectate în baza criteriilor privind riscul potențial de diminuare a valorii în vamă pentru mărfurile importate, prin revizuirea criteriilor de selectivitate și a modulului „Valoarea în vamă” în vederea selectării tranzacțiilor cu risc mediu și înalt.

**4.3.3. Unele tranzacții cu produse petroliere nu sunt transparente, valoarea în vamă a mărfii declarate variază în funcție de țara tranzacției, iar importul este monopolizat de către trei agenți economici rezidenți.**

Conform datelor din SIIV „Asycuda World”, în anul 2020 au fost importate 778,4 mii tone de produse petroliere[[58]](#footnote-58) cu valoarea mărfii în sumă de 5,7 mlrd.lei, fiind percepute accize în sumă de 2,5 mlrd.lei. De asemenea, în anul 2021 au fost importate 868,7 mii tone de produse petroliere[[59]](#footnote-59) cu valoarea mărfii de 10,1 mlrd.lei, fiind percepute accize în sumă de 2,9 mlrd.lei. De menționat că în anul 2021 importul a crescut față de anul precedent cu 90,3 mii tone, valoarea mărfii – cu 4,5 mlrd.lei, iar accizele percepute – cu 444,8 mil.lei.

Se constată că 74% (172,3 mii tone) din importurile de benzină, 56% (370,2 mii tone) din importurile de motorină și 60% (24,9 mii tone) de Jet Fuel A 1 au fost importate din România. Totodată, 26,0% (58,6 mii tone) din importurile de benzină, 44% (284,8 mii tone) din importurile de motorină și 40% (16,8 mii tone) de Jet Fuel A 1 au fost importate din Bulgaria, Republica Belarus și Federația Rusă. Piața produselor petroliere din Republica Moldova este deținută de către trei agenți economici rezidenți[[60]](#footnote-60) care importă toată cantitatea de produse petroliere.

Analiza de către audit a tranzacțiilor privind importul de benzină în anul 2020 relevă că agenții economici rezidenți[[61]](#footnote-61) importatori au declarat benzina cu prețuri diferite, care variază de la 7,0 lei până la 8,0 lei per litru, iar la importul de motorină valoarea în vamă declarată a variat de la 6,9 lei până la 7,3 lei per litru. Analogic și în anul 2021 la importul de benzină valoarea în vamă declarată a variat de la 11,85 lei până la 12,9 lei per litru, iar un litru de motorină a fost declarat cu prețul care variază de la 10,56 lei până la 11,0 lei. Totodată, un agent economic rezident[[62]](#footnote-62) importă produse petroliere la preț redus în Portul Internațional Liber Giurgiulești, pe care le comercializează cu alt preț unor agenți economici rezidenți. Importul motorinei și benzinei în PILG efectuat de către agentul economic rezident a fost selectat și vămuit pe culoar verde în proporție de 92,% în anul 2020 și 94,2 % în anul 2021, declarațiile fiind validate fără efectuarea controlului vamal.

Auditul denotă că, deși benzina și motorina au fost importate preponderent din România (Ploiești), prețurile sunt diferite, în deosebi acele importuri în care țara tranzacției este o altă țară decât țara de expediție și țara de origine a mărfii, în acest sens, se constată un risc potențial de diminuare a valorii în vamă a mărfurilor cu suma de 216,5 mil.lei și pasibila ratare a unor venituri calculate de audit ca drepturi de import în sumă de **46,4 mil.lei**. Totodată, pe parcursul auditului s-a constatat că nu în toate cazurile la declarațiile vamale au fost anexate informațiile veridice, și anumedeclarația vamală a țării de export, care ar asigura confirmarea valorii statistice aproduselor petroliere în vamă anunțate de declarant.

Auditul a stabilit că, din cantitatea totală de 231,0 mii tone de benzină importată în anul 2021, trei agenți economici au importat 17,2 mii tone de benzină în sumă de 234,6 mil.lei, în care în declarațiile vamale de import țara tranzacției este o altă țară decât țara de expediție și țara de origine a mărfii, inclusiv unele tranzacții au fost efectuate prin intermediul unor jurisdicții care nu implementează standarde internaționale de transparență[[63]](#footnote-63), fapt ce contravine actelor normative[[64]](#footnote-64) care stipulează că organul vamal apară interesele economice ale statului și contribuie la prevenirea și combaterea spălării banilor. Analogic și în anul 2020, din cantitatea totală de 603,5 mii tone de motorină importată, trei agenți economici au importat 21,8 mii tone de motorină în sumă de 171,9 mil.lei prin intermediari, inclusiv unele tranzacții au fost efectuate prin intermediul unor jurisdicții care nu implementează standarde internaționale de transparență[[65]](#footnote-65).

**4.3.4. Cadrul normativ care reglementează activitatea de vămuire a mărfurilor provenite din tranzacțiile economice externe** **și facilitarea comerțului necesită îmbunătățiri.**

Prin Legea nr.112 din 02.07.2014, Republica Moldova a ratificat Acordul de Asociere între Uniunea Europeană și Comunitatea Europeană a Energiei Atomice[[66]](#footnote-66), iar prin Hotărârile Guvernului[[67]](#footnote-67) au fost aprobate două Planuri naționale de acțiuni pentru implementarea Acordului de Asociere Republica Moldova - Uniunea Europeană, potrivit cărora pentru capitolele aferente Serviciului Vamal au fost stabilite două termene de realizare, anii 2014-2016 și, respectiv 2017-2019. Astfel, conform capitolului 5 „Regimul vamal și facilitarea comerțului” din Planurile naționale de acțiuni nominalizate, se prevedea ca SV să realizeze 10 acțiuni cu termenul limită de realizare a. 2016 și, respectiv, a. 2019, unul din cel mai important obiectiv[[68]](#footnote-68) fiind facilitarea comerțului prin racordarea legislației vamale a Republicii Moldova la Codul vamal al Uniunii Europene.

Conform prevederilor Planului național de acțiuni pentru implementarea Acordului de Asociere Republica Moldova - Uniunea Europeană [[69]](#footnote-69), Parlamentul a adoptat la 24 august 2021 noul Cod vamal[[70]](#footnote-70), care urmează să intre în vigoare la 1 ianuarie 2023, termenul limită de adoptare fiind depășit cu 5 ani. Legea respectivă transpune parțial cinci Regulamente și trei Directive ale Parlamentului European și ale Consiliului de stabilire a Codului vamal al Uniunii. Totodată, până la finele anului 2021 nu a fost elaborată, adoptată și publicată legislația de aplicare a noului Cod vamal conform cerințelor Planului național de acțiuni în domeniul facilitării comerțului pentru perioada 2018-2020[[71]](#footnote-71), aceste termene fiind tergiversate.

Auditul a stabilit că SV înregistrează restanțe la unele articole din Planurile naționale de acțiuni pentru implementarea Acordului de Asociere Republica Moldova - Uniunea Europeană și din Planul național de acțiuni în domeniul facilitării comerțului pentru perioada 2018-2020[[72]](#footnote-72), elaborat în temeiul art.2 din [Legea nr.129 din 9 iunie 2016](lex:LPLP20160609129) pentru acceptarea [Protocolului de amendare a Acordului de la Marrakech privind constituirea Organizației Mondiale a Comerțului](lex:TR0520141127PROT), aceste activități nefiind realizate în termenele stabilite, fiind în curs de realizare. Astfel,

* deși părțile urmau să asigure cooperarea și coordonarea între toate autoritățile în cauză pe teritoriile lor respective pentru a facilita traficul în tranzit și a garanta aplicarea nediscriminatorie a cerințelor şi a procedurilor aplicabile importurilor, exporturilor și mărfurilor aflate în tranzit, organul vamal din anul 2014 și până în prezent nu a implementat Sistemul informațional computerizat de tranzit (NCTS), necesar pentru declararea electronică la tranzit și nu a aderat la Convenția privind un regim de tranzit comun cu UE conform cerințelor Acordului de Asociere;
* nu a fost semnat Acordul privind recunoașterea mutuală Agent economic autorizat (AEO) între Republica Moldova și UE și nu a fost implementat Sistemul informațional de recunoaștere a agentului economic autorizat (AEO);
* contrar prevederilor legale[[73]](#footnote-73), până în prezent nu a fost adoptată o documentație unică pentru operațiunile de import, export și tranzit[[74]](#footnote-74), conform protocolului de amendare a Acordului de la Marrakech privind constituirea Organizației Mondiale a Comerțului, deși părțile au convenit că legislațiile lor în domeniul comercial și vamal sunt aplicate în mod uniform și eficace;
* la finele anului 2021, declarațiile depuse în format electronic la import au constituit 52,3% din totalul declarațiilor depuse, înregistrând o creștere doar cu 2,2% față de anul 2020, restul declarațiilor sau 47,7% din total au fost depuse pe suport de hârtie, fapt care nu facilitează comerțul prin digitalizarea serviciilor conform prevederilor cadrului legal[[75]](#footnote-75) dar generează costuri de vămuire și rețineri în vamă. Organul vamal invocă capacitatea limitată de stocare a informațiilor.
* nu a fost implementat Ghișeul unic bazat pe interacțiunea electronică dintre autoritatea vamală și alte autorități competente[[76]](#footnote-76), termenul de realizare expirând la finele anului 2020, cauza fiind neintegrarea SIIV „Asycuda World” cu sistemele informaționale ale altor autorități;
* conform Codului vamal[[77]](#footnote-77), informațiile cuprinse în declarațiile vamale, autorizațiile şi/sau formularele tipizate emise de organul vamal unor persoane fizice sau juridice, precum şi cele cuprinse în documentele în baza cărora aceste acte vamale au fost emise sunt considerate informații oficiale cu accesibilitate limitată (informația cu caracter confidențial sau secretul comercial) şi nu pot fi divulgate, nu pot fi transmise unor terți sau autorităților publice, cu excepția cazurilor când: există acordul prealabil scris al declarantului privind furnizarea informației solicitate; există o cauză penală concretă pornită în privința declarantului; informațiile sunt solicitate de către instanța de judecată, autoritățile publice centrale de licențiere, reglementare şi monitorizare sectorială în scopul exercitării de către acestea a atribuțiilor lor. La simpla cerere, Serviciul Vamal furnizează doar informații cu caracter general, fapt care, în opinia auditului, limitează accesul la informații și transparența informațiilor din declarațiile vamale și documentele în baza cărora aceste acte vamale au fost emise. Auditul a stabilit unele cazuri când organul vamal a îngrădit accesul la informații unor persoane, inclusiv deputați din Parlament, informându-i că le poate furniza doar informații cu caracter general.

De asemenea, s-a stabilit că legislația vamală nu prevede noțiunea de factură comercială (Invoice) și nici elementele de identificare și autenticitate obligatorie ale facturii comerciale (Invoice), precum semnătura și/sau ștampila furnizorului/expeditorului, ceea ce generează interpretări neuniforme de către declarant/agent economic la confirmarea valorii în vamă a mărfurilor importate, care pe de o parte face trimitere la prevederile Acordului de Asociere RM-UE privind vămuirea mărfurilor și la organul vamal, pe de altă parte. Despre acest fapt SV a informat Ministerul Justiției și Ministerul Economiei și Infrastructurii prin 2 demersuri[[78]](#footnote-78), însă ultimul a menționat că subiectul abordat nu ține de competențele ministerului[[79]](#footnote-79) și a recomandat ca deficiențele privind elementele de autentificare ale facturii (Invoice) și ale altor acte de însoțire a mărfurilor să fie discutate la Subcomitetul vamal instituit conform Acordului de Asociere RM-UE[[80]](#footnote-80), însă până în prezent aspectul nominalizat nu a fost soluționat. Totodată, conform capitolului 21 din Planul național de acțiuni în domeniul facilitării comerțului pentru anii 2018-2020, aprobat prin Hotărârea Guvernului nr.1065 din 12.12.2017[[81]](#footnote-81), SV urma să transpună în legislația națională toate recomandările și cele mai bune practici furnizate de Organizația Mondială a Comerțului în domeniul stabilirii valorii în vamă.

Probele de audit denotă că, deși pentru determinarea valorii în vamă a mărfurilor care fac obiectul comerțului între părți SV a adoptat Regulamentul privind modul de declarare a valorii în vamă a mărfurilor, aprobat prin Hotărârea Guvernului nr.974 din 15.08.2016[[82]](#footnote-82), prin care a racordat parțial legislația vamală la prevederile acquis-ului comunitar, pentru confirmarea valorii în vamă a mărfurilor importate declarantul/agentul economic totuși a fost obligat să prezinte în continuare actele specificate la pct.291 și pct.292 și din Regulamentul de aplicare a destinațiilor vamale prevăzute de Codul vamal al Republicii Moldova, aprobat prin Hotărârea Guvernului nr.1140 din 02.11.2005[[83]](#footnote-83) sau până la aprobarea Regulamentului aprobat prin Hotărârea Guvernului nr.974 din 15.08.2016, care necesită a fi modificat fiindcă unele Directive ale UE care au stat la baza elaborării reglementărilor au fost abrogate.

Conform Regulamentului menționat[[84]](#footnote-84), declarația vamală se depune la organele vamale fiind însoțită de acte care confirmă datele înscrise în declarație, dar minimum de următoarele acte obligatorii: a) factura; b) documentele de transport; c) actele permisive și alte documente, fără a fi stipulată lista întreagă a documentelor necesare de a fi prezentate la vămuirea mărfurilor și acordarea liberului de vamă, precum și pentru a evita interpretări diferite ale actelor obligatorii care sunt solicitate de colaboratorii vamali în momentul declarării mărfurilor pentru a evita actele de corupție.

În temeiul Ordinului SV nr.276-O din 24.10.2002 „Cu privire la perfectarea actelor vamale la vămuirea mărfurilor provenite din tranzacțiile economice externe”[[85]](#footnote-85), organele vamale vor accepta spre perfectare declarațiile vamale cu condiția prezentării de către agentul economic a scrisorii de trăsură internațională prevăzută de Convenția internațională cu privire la contractul de transport al încărcăturilor pe calea auto, iar în calitate de acte comerciale, factura comercială, pro-forma acestora, precum și alte documente folosite în comerțul exterior. Totodată, actul normativ este unul vechi și urmează a fi racordat la cerințele legislației vamale internaționale, ținând cont și de declararea electronică a mărfurilor, precum și de dosarul documentelor electronice.

Auditul a stabilit că la vămuirea mărfurilor declarantul/agentul economic prezintă SV în calitate de documente comerciale:factura comercială/invoice (commercial invoice), factura proforma (proforma invoice), factura definitivă (definitive invoice) etc, iar ca documente de transport și vamale: CMR, СМГС/SMGS, AirWayBill (fraht), Bill of lading (conosament), Carnetul TIR, Carnetul ATA, declarația vamală de tranzit (T1), borderoul de transport, care confirmă legalitatea operațiunilor de transport al mărfurilor. Prin urmare, cadrul legal existent aplicat de SV și, respectiv, actele obligatorii care se depun la organul vamal pentru a confirma datele înscrise în declarația vamală au denumiri și interpretări diferite și nu au fost aduse în concordanță cu prevederile Codului vamal al Uniunii Europene.

Contrar prevederilor Planului național de acțiuni în domeniul facilitării comerțului pentru perioada 2018-2020[[86]](#footnote-86), SV nu a elaborat la situația din 01.08.2022 mecanismul de revizuire și actualizare a cadrului normativ privind documentația unică necesară pentru import, export și tranzit, precum și de utilizare a copiilor documentelor la perfectarea formalităților legate de operațiunile de import, export sau tranzit, deși termenul de executare a fost stabilit decembrie 2019. Racordarea cadrului normativ național la prevederile acquis-ului comunitar a fost prevăzută și în Planul de activitate al SV pentru anul 2020, însă aceste acțiuni nu au fost realizate. Astfel, SV a emis circulara nr.679-C din 12.11.2020, care prevedea avizarea unui proiect de Ordin al SV cu privire la aprobarea listei actelor necesare la vămuirea mărfurilor provenite din tranzacțiile economice externe, pentru asigurarea executării prevederilor pct.291 și 292 din Regulamentul aprobat prin Hotărârea Guvernului nr.1140 din 02.11.2005, însă proiectul de Ordin nominalizat a fost abandonat nefiind realizată acțiunea 1.5.3 din Planul de activitate al SV pe anul 2020. În aceste condiții, documentația pentru import, export și tranzit nu a fost racordată la prevederile acquis-ul comunitar, iar la vămuirea mărfurilor în continuare se utilizează actele vamale aprobate prin Regulamentul menționat supra și prin Ordinul SV nr.276-O din 24.10.2002[[87]](#footnote-87).

Auditul a stabilit că lista documentelor obligatorii care trebuiau prezentate de declarant în vederea stabilirii valorii în vamă, inclusiv factura (Invoice), „declarația vamală a țării de expediere” și alte documente utilizate în comerțul exterior, erau prevăzute de Regulamentul privind modul de declarare a valorii în vamă a mărfurilor introduse pe teritoriul Republicii Moldova, aprobat prin Hotărârea Guvernului nr.600 din 14.05.2002[[88]](#footnote-88). Totodată, în urma stabilirii de către Curtea de Conturi a unor nereguli la declararea valorii în vamă a mărfurilor, depistate în cadrul auditurilor precedente[[89]](#footnote-89), SV a exclus din lista documentelor obligatorii „declarația vamală a tării de expediere”, necesare pentru vămuirea mărfurilor și acordarea liberului de vamă, apoi la 19.11.2016 SV a abrogat și Regulamentul aprobat prin Hotărârea Guvernului nr.600 din 14.05.2002.

În concluzie, cadrul legal ce reglementează actele obligatorii la vămuirea mărfurilor provenite din tranzacțiile economice externe nu a fost armonizat pe deplin cu prevederile acquis-ului comunitar, pentru operațiunile de import, export și tranzit, inclusiv noțiunea de „factură comercială (Invoice)”, „scrisoareinternațională de trăsură (CMR)” și alte documente utilizate în domeniul comercial și vamal, fapt care generează interpretări neuniforme de către declarant/agent economic și influențează corectitudinea declarării mărfurilor importate.

Potrivit Regulamentului aprobat prin Hotărârea Guvernului nr.974 din 15.08.2016[[90]](#footnote-90), valoarea în vamă a mărfurilor importate constituie valoarea de tranzacție, respectiv prețul efectiv plătit sau de plătit pentru mărfuri atunci când acestea sunt vândute pentru export în Republica Moldova. Totodată, în cazul unor vânzări succesive înainte de evaluare, numai ultima vânzare care a condus la introducerea mărfurilor pe teritoriul vamal al Republicii Moldova sau vânzarea care are loc pe teritoriul vamal al Republicii Moldova înainte de punerea în liberă circulație a mărfurilor, constituie un astfel de indiciu. De menționat că clauza privind vânzările succesive pe teritoriul vamal al Republicii Moldova înainte de punere în libera circulație a mărfurilor reprezintă vânzări în timp ce marfa se află în depozitare temporară sau plasată sub un alt regim vamal suspensiv în cadrul căruia sunt admise vânzările respective. Totodată, potrivit cadrului legal[[91]](#footnote-91), agenții economici nerezidenți care desfășoară activități de întreprinzător integral sau parțial pe teritoriul Republicii Moldova, cu o durată mai mare de 3 luni, urmează să înregistreze o reprezentanță permanentă și să se înregistreze ca subiect impozabil. Însă, de fapt, pe teritoriul vamal se permit vânzări succesive cu implicarea agenților economici nerezidenți (din jurisdicții care nu implementează standarde internaționale de transparență), neînregistrați ca subiecți impozabili, fapt ce nu contribuie la prevenirea și combaterea spălării banilor.

* 1. ***Obiectivul specific nr.4.* A fost respectat cadrul normativ la plasarea mărfurilor în regimurile vamale suspensive autorizate de către organul vamal, cu efect de suspendare totală sau parțială a drepturilor de import?**

*Activitatea unor antrepozite vamale cu plasarea mărfurilor în regimul zona economică liberă și ulterior efectuarea reexportului, cu neachitarea totală sau parțială a drepturilor de import necesită o monitorizare strictă din partea organului vamal, iar lacunele din cadrul legal existent trebuie înlăturate.*

Conform art.50 din [Codul vamal](lex:LPLP200007201149)[[92]](#footnote-92), antrepozitul vamal este locul aprobat de organul vamal și aflat sub supravegherea acestuia, unde pot fi depozitate mărfuri străine, fără aplicarea drepturilor de import și a măsurilor de politică economică, precum și mărfuri autohtone destinate exportului, auditul constatând următoarele.

Antrepozitele vamale se clasifică în: antrepozit public de tip A, în care mărfurile se află pe răspunderea deținătorului antrepozitului (antrepozitarului); antrepozit public de tip B, în care mărfurile antrepozitate se află pe răspunderea fiecărui depozitar; antrepozit privat de tip C, în care deținătorul antrepozitului este și depozitar al mărfurilor; antrepozit public de tip D, gestionat de organele vamale. În anul 2021 au activat 48 de antrepozite vamale, inclusiv de tipul A – 8 antrepozite vamale; de tipul B – 29; de tipul C – 11. Numărul și tipurile de antrepozite vamale care au fost autorizate de către Serviciul Vamal în anul 2021 se prezintă în *Diagrama nr.7.*

*Diagrama nr.7.*

***Sursa:*** *Date generalizate din Raportul Serviciului Vamal pe anul 2021.*

Autorizația de antrepozitare poate fi retrasă sau suspendată de SV atunci când nu mai sunt îndeplinite condițiile avute în vedere la acordarea autorizației. Probele de audit au stabilit că în perioada 2020-2021 unii deținători de antrepozite vamale, contrar prevederilor legale[[93]](#footnote-93), nu au prezentat organului vamal dările de seamă privind evidența mărfurilor antrepozitate, neasigurând astfel condiții pentru efectuarea controlului vamal; nu au asigurat funcționalitatea sistemului de supraveghere video al antrepozitului vamal și altele. Ulterior, SV a retras 4 autorizații de antrepozitare[[94]](#footnote-94), inclusiv o autorizație a fost retrasă din cauza neregulilor admise cu armele de uz civil și muniții[[95]](#footnote-95), iar la 5 operatori economici[[96]](#footnote-96) autorizațiile de antrepozitare au fost suspendate. De menționat că, în cazul în care SV depistează încălcări privind nerespectarea condițiilor din autorizația de antrepozitare și retrage sau suspendă autorizația unor deținători de antrepozite vamale, aceștia acționează organul vamal în judecată, iar instanța asigură câștig de cauză agenților economici fiindcă prevederile Codului vamal[[97]](#footnote-97) și ale Legii privind reglementarea prin autorizare a activității de întreprinzător nr.160 din 22.07.2011[[98]](#footnote-98) sunt contradictorii în cazurile suspendării, retragerii și reluării valabilității actului permisiv (autorizația de antrepozitare). Prin urmare, legislația respectivă urmează a fi modificată.

Verificarea de către audit a corectitudinii aplicării destinațiilor vamale[[99]](#footnote-99) a constatat o neconcordanță între unele prevederi din Codul vamal[[100]](#footnote-100) și din Regulamentul aprobat prin Hotărârea Guvernului nr.1140 din 02.11.2005[[101]](#footnote-101). Astfel, conform art.29 alin.(5) din Codul vamal, regimul vamal suspensiv „antrepozit vamal” poate să se încheie prin plasarea sub o altă destinație vamală dintre care - plasarea mărfurilor într-o zonă liberă. La rândul său, conform pct.144 din Regulamentul aprobat prin Hotărârea Guvernului nr.1140 din 02.11.2005, sunt prevăzute expres regimurile vamale, dintre care lipsește destinația vamală - „zonă economică liberă”, pentru încheierea regimului vamal de antrepozitare.

Analiza importurilor/exporturilor ce se încadrează la grupa tarifară 8703 „Autoturisme și alte vehicule proiectate în principal pentru transportul persoanelor, inclusiv mașinile de tip break și mașinile de curse”, prin prisma riscului de spălare de bani a constatat următoarele.

* Verificarea de către audit a respectării prevederilor legale ce reglementează aplicarea destinațiilor vamale a constatat că, pentru schimbarea valorii facturale a autoturismelor, în unele cazuri valoarea majorată, iar în alte cazuri valoarea, a fost diminuată de către unii agenți economici, consecutiv au fost utilizate plasări ale autoturismelor de lux (modelul Mercedes Benz; Bentley Continent etc.) sub diferite regimuri/destinații vamale cu scutiri de drepturi de import, inclusiv în regimurile antrepozit vamal (7100) - zona economică liberă (7871), ultimul regim fiind închis cu reexport (3178). Sau, plasarea mărfurilor în antrepozitul vamal (7100) cu efectuarea ulterioară a reexportului (3171), în același timp fiind și schimbarea proprietarului la marfa respectivă fără argumentare, anume neindicarea și neanexarea documentelor justificative nominalizate la declarațiile vamale respective.
* Astfel, potrivit datelor din SIIV „Asycuda World”,pe parcursul anilor 2020-2021 un agent economic rezident[[102]](#footnote-102) a importat din Germania 400 de autoturisme cu valoarea statistică în sumă de **692,6 mil.lei,** cu plasarea în regimul vamal suspensiv „antrepozit vamal”, ulterior la autoturismele menționate au fost schimbați proprietarii, dintre care pentru 54 mijloace de transport proprietarii au fost schimbați de două ori, cu schimbarea regimului vamal nominalizat la destinația vamală „zonă liberă” de către 5 agenți economici [[103]](#footnote-103), autoturismele fiind reexportate în România – 332 de unități, Belarus – 32 de unități, Ucraina – 13 unități, Germania – 7 unități, și Emiratele Arabe Unite – 1, valoarea totală însumând 846 mil.lei, sau cu 153,0 mil.lei mai mult decât valoarea statistică la intrare în antrepozitul vamal. La momentul plasării mărfii în zona liberă, în toate cazurile țara de expediție, țara tranzacției și expeditorul nu coincid, fiind țări diferite. Totodată, în anul 2021 la unele autoturisme de lux plasate în „zona economică liberă” de către un rezident[[104]](#footnote-104), cu valoarea statistică de export de 100,9 mil.lei, țara tranzacției este Emiratele Arabe Unite, jurisdicție care nu implementează standarde internaționale de transparență[[105]](#footnote-105).
* Analogic, prin regimurile vamale nominalizate, pe parcursul anilor 2020-2021 au fost importate și plasate în antrepozit vamal medicamente preponderent importate din Italia, în valoare de 837,0 mil.lei și ulterior din „zona liberă” au fost reexportate în special în Federația Rusă de către un rezident[[106]](#footnote-106) cu scutiri de drepturi de import, și jurisdicții care nu implementează standarde internaționale de transparență, țara tranzacției fiind Malta și Emiratele Arabe Unite.

**Notă:** *Serviciul Vamal a adresat la 27.05.2021 o scrisoare către Serviciul Prevenirea și Combaterea Spălării Banilor referitor la importul/exportul netransparent al autoturismelor de lux[[107]](#footnote-107) prin antrepozit vamal și zona economică liberă, însă până la situația din 01.08.2022 un răspuns în acest sens nu a parvenit.*

* 1. **Alte constatări de audit**
     1. **Sistemul de control intern managerial necesită îmbunătățiri.**

Conform prevederilor legale[[108]](#footnote-108), managerul entității publice este responsabil de implementarea sistemului de control intern managerial (CIM) în cadrul instituției. Deși în anul 2021 implementării sistemului de control intern managerial în cadrul SV i s-a acordat o atenție sporită, auditul relevă că unele controale-cheie aferente principalelor procese financiare nu-și ating pe deplin obiectivele. Astfel, ca urmare a evaluărilor, s-a constatat că la nivel de Direcțiisunt descrise narativ 45 de procese operaționale de bază, însă la nivel de secții procesele nu sunt descrise. Totodată, unele procese operaționale de activitate a SV descrise poartă un caracter general, iar la nivel de secții nu sunt elaborate registrele riscurilor. SV este în proces de reorganizare, fapt care necesită o revizuire a proceselor operaționale de activitate, precum și a registrelor riscurilor. S-a constatat că fișele de post aprobate de conducerea Serviciului Vamal timp de 2-3 ani nu au fost aduse la cunoștință contra semnătură titularilor funcțiilor. Prin urmare, în baza rezultatelor autoevaluării, precum și reieșind din deficiențele constatate de auditul extern, sistemul de control intern managerial al SV este parțial conform cu Standardele Naționale de Control Intern în sectorul public, fapt confirmat și prin Declarația de răspundere managerială.

**4.5.2. Activitatea auditul intern** **din cadrul Serviciului Vamal**

Pentru a-și atinge obiectivele stabilite, în anul 2021 Direcția audit intern (DAI) din cadrul SV a planificat 8 misiuni de audit intern, însă de fapt a desfășurat 6 misiuni. Auditorii interni din cadrul SV evaluează eficiența controlului intern managerial (CIM) în cadrul proceselor operaționale de activitate.

Planurile de audit au acoperit domeniile de risc cu privire la sistemul de calcul și încasare a plăților vamale; evidența veniturilor vamale și managementul creanțelor și activitatea de audit post vămuire. De menționat că gradul de implementare a recomandărilor de audit intern în anul 2021 a constituit 80% din totalul recomandărilor înaintate, iar în anul 2020 - de 69%. Totodată, în cadrul DAI există o funcție vacantă de audit intern, iar DAI consideră că este necesar de a majora statele de personal cu cel puțin cu o unitate audit intern pentru a asigura auditarea minimum odată la 5 ani a cel puțin 90% din procesele operaționale de activitate ale SV, însă in prezent este instituit moratoriu privind funcțiile vacante.

* + 1. **Activitatea Direcției control ulterior din cadrul SV privind efectuarea auditului post-vămuire și reverificarea declarațiilor vamale**

Potrivit Codului vamal, controlul ulterior este o formă de control vamal care se efectuează după acordarea liberului de vamă, este bazat pe administrarea riscurilor și se efectuează în vederea asigurării aplicării corecte a legislației și confirmării sau infirmării conformării declarantului la aceasta[[109]](#footnote-109). Controlul vamal ulterior este efectuat de către organele vamale, conform competențelor teritoriale, și constă în: controlul ulterior prin reverificarea declarațiilor vamale și controlul ulterior prin audit postvămuire[[110]](#footnote-110).

Pentru anul 2021, au fost planificate 483 controale ulterioare, dintre care: 113 de audituri postvămuire și 370 de reverificări ale declarațiilor vamale. În aceeași perioadă, au fost realizate 277 de controale ulterioare, ceea ce constituie 57,3% din numărul total planificat, dintre care: 65 de audituri post-vămuire (57,5% din numărul planificat) și 212 de reverificări ale declarațiilor vamale (57,2% din numărul planificat). În același timp, au fost efectuate 4 audituri postvămuire inopinate.

Auditul denotă că, în baza deciziilor de regularizare emise, anul 2021 au fost recalculate obligații vamale în sumă de 34,2 mil.lei, în creștere cu 6,0 mil.lei (22%) față de anul precedent, fiind încasate venituri în sumă de 41,0 mil.lei, ceea ce constituie o creștere cu 144% în raport cu perioada precedentă, indicatorul de performanță țintă fiind realizat. Direcția control ulterior a emis și 52 de note analitice și rapoarte cu propuneri de includere a 158 de agenți economici în planul de control anual.

Potrivit Regulamentului aprobat prin Hotărârea Guvernului nr.1000 din 17.10.2018[[111]](#footnote-111), planurile anuale de control ulterior realizate prin audit postvămuire și reverificarea declarațiilor vamale trebuie să fie elaborate ținându-se cont inclusiv de coeficientul total de risc atribuit de sistemul informațional de analiză a riscurilor. Contrar prevederilor Regulamentului, SV nu dispune de un sistem informațional care ar asigura o procedură informatică de analiză a riscurilor pentru elaborarea planurilor anuale de control prin audit post-vămuire și reverificarea declarațiilor vamale.

* + 1. **Implementarea recomandărilor anterioare ale Curții de Conturi**

Ca urmare a evaluării acțiunilor întreprinse de către SV în vederea implementării recomandărilor înaintate anterior de către Curtea de Conturi[[112]](#footnote-112), auditul denotă un nivel mediu de realizare a acestora. Verificarea implementării recomandărilor a relevat că, din totalul de 17 recomandări formulate în Raportul de audit, 11 au fost implementate integral, ceea ce constituie 64,7%, o recomandare a fost implementată parțial, o recomandare parțial executată, iar 4 (23,5%)nu au fost implementate deoarece necesită timp pentru implementare, informația detaliată fiind prezentată în Anexa nr.4 la prezentul Raport de audit.

În scopul executării Hotărârii Curții de Conturi nr.50 din 10.09.2021[[113]](#footnote-113), în conformitate cu planul de control al subdiviziunii de control ulterior, SV a planificat pentru trimestrul III al anului 2022 controlul ulterior prin audit postvămuire la Ministerul Afacerilor Interne. În vederea evitării depășirii competențelor atribuite prin lege organului vamal și în scopul examinării complete, obiective și sub toate aspectele a circumstanțelor cazului, SV s-a adresat[[114]](#footnote-114) Agenției Achiziții Publice, Serviciului Fiscal de Stat și Serviciului pentru Prevenirea și Combaterea Spălării Banilor de efectua un control comun.

**Notă:** În baza Ordinului nr.152 din 04.08.2022, a fost inițiat controlul ulterior la Ministerul Afacerilor Interne.

1. **CONCLUZIA GENERALĂ**

Responsabilitatea echipei de audit a constat în obținerea probelor de audit suficiente și adecvate pentru susținerea constatărilor și concluziei generale privind conformitatea administrării de către SV a veniturilor în bugetul de stat în anii 2020-2021. Deși SV a întreprins unele acțiuni privind consolidarea și dezvoltarea proceselor aferente administrării vamale, auditul a stabilit prezența unor nereguli și vulnerabilități, care au rezultat în: lipsa metodei unice de raportare și a unor norme de ținere a evidenței contabile a veniturilor administrate de către SV, ceea ce generează divergențe dintre Informația privind sumele calculate și achitate ale drepturilor de import/export pe anii 2020-2021, prezentată Ministerului Finanțelor, și Registrul veniturilor bugetului de stat, întocmit de Trezoreria de Stat; menținerea ponderii semnificative a unor datorii istorice problematice de încasat; nefuncționalitatea modulului „„Accounting”” din SI „Asycuda World”prin necalcularea penalităților la plățile de bază ale plătitorilor vamali; măsurile întreprinse privind obligațiile vamale restante sunt ineficiente; neaplicarea consecutivă, în unele cazuri, a metodelor de determinare a valorii în vamă prin corelare cu valoarea de tranzacție a unor mărfuri identice etc.

Aceste situații reduc semnificativ gradul de conformitate al administrării vamale, având impact asupra nivelului de colectare a veniturilor în bugetul de stat și asupra exercitării conforme a rolului de administrator de venituri. Cele menționate de audit determină necesitatea adoptării unor măsuri stringente privind remedierea deficiențelor și situațiilor problematice descrise în prezentul Raport de audit. Pentru remedierea deficiențelor constatate, au fost înaintate recomandări de audit, orientate spre fortificarea managementului administrării vamale, care au fost aduse la cunoștință și acceptate de SV.

1. **RECOMANDĂRI**
2. *Să realizeze sarcina de colectare a veniturilor la bugetul de stat în aspectul tipurilor de venituri administrate (pct.4.1.1-4.1.2).*
3. *Să intensifice și să eficientizeze instrumentele de administrare în vederea colectării restanțelor și stingerii celor cu termenul de prescripție expirat (pct.4.1.1-4.1.2).*
4. *Să asigure calcularea conformă a veniturilor, creanțelor, majorărilor de întârziere aferente obligațiilor vamale, prin funcționalitatea sistemului informațional (pct.4.2.1).*
5. *Să intensifice controlul asupra activității comerciale externe, pentru asigurarea securității economice a statului, respectării şi executării legislației vamale (pct.4.1.4).*
6. *Să asigure schimbul operativ de informații cu serviciile vamale ale altor state şi cu organizațiile internaționale în scopul plenitudinii încasării veniturilor la bugetul de stat și prevenirii fraudelor vamale (pct.4.1.4).*
7. *Să asigure realizarea obiectivelor* *din Planul național de acțiuni pentru implementarea Acordului de Asociere Republica Moldova-Uniunea Europeană, prevăzute la capitolul „Regimul vamal și facilitarea comerțului” și a protocolului de amendare a Acordului de la Marrakech privind constituirea Organizației Mondiale a Comerțului, în speță adoptarea documentației unice pentru operațiunile de import, export și tranzit menite să asigure facilitarea comerțului (pct.4.3.4).*
8. *Să asigure corectitudinea aplicării consecutive a metodelor de determinare a valorii în vamă a mărfurilor importate în situația în care nu poate fi aplicată metoda în baza valorii tranzacției, respectiv, în baza prețului efectiv plătit sau de plătit (pct.4.3.1-4.3.2).*
9. *Să asigure funcționalitatea și aplicarea modulelor „Valoarea în vamă” și „SICOM”* *în vederea asigurării unui instrument eficient de gestionare a riscurilor de evaluare a mărfurilor importate și declarate, precum și a certificatelor de origine destinate pentru export (pct.4.3.3).*
10. *Să intensifice controlul vamal în vederea atestării conformității certificatelor de origine prezentate organului vamal la importul de mărfuri (pct.4.3.3).*
11. *Să asigure controlul asupra activității antrepozitelor vamale cu introducerea/scoaterea mărfurilor plasate în regimul zona economică liberă și ulterior efectuarea reexportului cu efect de suspendare totală sau parțială a drepturilor de import/export având drept scop îndeplinirea formalităților vamale (pct.4.4.1).*
12. *Să identifice surse financiare în vederea creării sistemului informațional de analiză a riscurilor pentru planificarea controalelor ulterioare și în baza coeficientului total de risc atribuit de sistemul informațional de analiză a riscurilor și să efectueze controalele ulterioare în baza riscurilor identificate. (pct.4.5.3).*

**SEMNĂTURILE ECHIPEI DE AUDIT**

***Responsabil de întocmirea Raportului de audit:***

Șeful echipei de audit,

Șeful Direcției de audit III din cadrul

Direcției generale de audit I, auditor public **Victor Munteanu**

Auditoare publică principală  **Vera Gheorghița**

Auditor public  **Igor Gustoi**

***Responsabilă de monitorizarea și asigurarea calității auditului:***

Șefa Direcției generale de audit I, auditoare publică **Natalia Trofim**

**VII. ANEXE**

*Anexa nr.1*

**Sfera și abordarea auditului**

Stabilirea componentelor semnificative de audit s-a efectuat prin utilizarea materialității calitative[[115]](#footnote-115), fiind testate riscurile de neconformitate identificate în urma aplicării raționamentului profesional, ghidat de importanța domeniului administrat de SV și așteptările/interesul publicului față de acesta.

Pentru obținerea probelor relevante, care să susțină constatările și concluziile de audit, au fost selectate unele segmente privind veniturile, facilitățile fiscale și vamale care au depășit materialitatea cantitativă, dar și cea calitativă.

În acest sens, au fost determinate următoarele obiective specifice:

1. *Serviciul Vamal a asigurat planificarea, executarea și raportarea conformă a veniturilor bugetului de stat potrivit normelor procedurale/metodologice aplicabile?*
2. *Organul vamal a asigurat conformitatea plenitudinii încasării la bugetul de stat a restanțelor aferente obligației vamale, inclusiv prin aplicarea măsurilor de executare silită?*
3. *Organul vamal a asigurat organizarea controlului vamal și conformitatea procesului de determinare a valorii în vamă a mărfurilor introduse pe teritoriul vamal al Republicii Moldova?*
4. *A fost respectat cadrul normativ la plasarea mărfurilor în regimurile vamale suspensive autorizate de către organul vamal, cu efect de suspendare totală sau parțială a drepturilor de import/export?*

Tehnicile și procedurile de audit s-au bazat pe: i) examinarea rapoartelor, documentelor primare și extraselor din înregistrările în sistemele informaționale ale entității, ii) intervievarea persoanelor responsabile de domeniile auditate, iii) calcularea și compararea informațiilor prezentate, și iv) analiza datelor. Totodată, constatările și concluziile asupra aspectelor auditate în cadrul misiunii de audit sunt expuse în compartimentele respective ale prezentului Raport de audit.

**Oferirea asigurării rezonabile de audit în alte misiuni cu domenii interconexe**

Reieșind din sarcinile atribuite suplimentar echipei în cadrul unei alte misiuni de audit desfășurate paralel la Raportul Guvernului privind executarea bugetului de stat pe anul 2021, au fost colectate probe pe domeniile semnificative privind corectitudinea datelor raportate de SV referitor la veniturile încasate și restanțele înregistrate la bugetul de stat în anul 2021.

**Limitarea auditului privind verificarea veniturilor vamale**

Echipa de audit a fost limitată în auditarea domeniului venituri vamale, în legătură cu evoluția și tendința situației epidemiologice a infecției Covid-19 în Republica Moldova[[116]](#footnote-116).

**Cadrul de reglementare aplicabil de către Serviciul Vamal**

|  |
| --- |
| Acte legislative |
| Codul vamal nr.1149-XIV din 20.07.2000; |
| Codul fiscal nr. 1163-XIII din 24.04.1997; |
| Legea nr. 1380-XIII din 20.11.1997 cu privire la tariful vamal |
| Legea nr. 302 din 21.12.2017 cu privire la Serviciul Vamal; |
| Legea nr.1569-XV din 20.12.2002 cu privire la modul de introducere și scoatere a bunurilor de pe teritoriul Republicii Moldova de către persoane fizice; |
| Legea nr. 451- XV din 30.07.2007 privind acordarea de licențe pentru unele genuri de activitate; |
| Legea nr.172 din 25.07.2014 privind aprobarea Nomenclaturii combinate a mărfurilor; |
| Hotărâri de Guvern, acte normative ale entității |
| Hotărârea Guvernului nr. 974 din 15.08.2016 „Cu privire la aprobarea Regulamentului privind modul de declarare a valorii în vamă a mărfurilor”; |
| Hotărârea Guvernului nr. 1140 din 02.11.2005 „Pentru aprobarea Regulamentului de aplicare a destinațiilor vamale prevăzute de Codul vamal al Republicii Moldova”; |
| Hotărârea Guvernului nr. 1290 din 09.12.2005 „Pentru aprobarea Regulamentului cu privire la activitatea brokerului vamal și a specialistului în domeniul vămuirii”; |
| Hotărârea Guvernului nr.792 din 08.07.2004 „Despre aprobarea Regulamentului privind transportarea mărfurilor prin posturile vamale interne de control”; |
| Hotărârea Guvernului nr.1144/03 din 03.11.2005 „Cu privire la aprobarea Concepției sistemului de administrare a riscurilor în Serviciul Vamal”; |
| Hotărârea Guvernului nr.474 din 20.04.2016 „Pentru aprobarea Regulamentului cu privire la modul de aplicare a facilităților fiscale și vamale la importul mijloacelor de transport cu destinație specială”; |
| Hotărârea Guvernului nr.561 din 18.05.2007 „Cu privire la Sistemul Informațional Integrat Vamal”; |
| Hotărârea Guvernului nr.145 din 26.02.2014 „Pentru aprobarea Regulamentului cu privire la modul de aplicare a facilităților fiscale stabilite în art.103 alin.(1) pct.(29) din Codul fiscal și art.28 lit.q2) din Legea nr.1380 din 20.11.1997 cu privire la tariful vamal”; |
| Ordinul SV nr. 346-O din 24.12.2009 referitor la aprobarea Normelor tehnice privind imprimarea, utilizarea și completarea declarației vamale în detaliu; |
| Ordinul nr. 480-O din 18.12.2006 cu privire la aprobarea Metodologiei de prelucrare a declarației vamale în detaliu; |
| Ordinul nr. 276-O din 24.10.2002 cu privire la perfectarea actelor vamale la vămuirea mărfurilor provenite din tranzacțiile economice externe; |
| Regulamentul cu privire la procedura de realizare a controlului ulterior de către organele vamale, aprobat prin Hotărârea Guvernului nr.1000 din 17.10.2018 |
|  |

*Anexa nr.2*

**Informații privind veniturile încasate de către SV la bugetul de stat, pe tipuri de taxe, în anul 2020**

|  |  |  |  |  |  |
| --- | --- | --- | --- | --- | --- |
| **Cap.** | **Impozite și taxe** | **Cifra de control pentru anul 2020**  **(mii lei)** | **Calculat drepturi de import-export, anul 2020**  **(mii lei)** | **Executarea cifrei de control, 2020**  **(mii lei)** | **(%)** |
| ***1*** | ***2*** | ***3*** | ***4*** | ***5*** | ***6*** |
| ***114120*** | ***Taxa pe valoarea adăugată la mărfurile importate*** | ***14.713.000,0*** | ***14.914.169*** | ***201.169*** | ***101,4*** |
| 114212 | Accize la rachiu, lichioruri, divinuri si alte băuturi spirtoase importate | 40.700 | 48.049 | 7.349 | 118,1 |
| 114214 | Accize la vinuri importate | 31.210 | 33.014 | 1.804 | 105,8 |
| 114216 | Accize la berea importată | 60.735 | 74.017 | 13.282 | 121,9 |
| 114222 | Accize la produsele din tutun importate | 2.027.000 | 2.065.551 | 38.551 | 101,9 |
| 114232 | Accize la autoturismele importate | 899.000 | 961.649 | 62.649 | 107,0 |
| 114242 | Accize la produsele petroliere importate | 2.474.000,0 | 2.466.142 | -7.858 | 99,7 |
| 114252 | Accize la gazele lichefiate importate | 223.510 | 223.746 | 236 | 100,1 |
| 114272 | Accize la alte mărfuri | 33.545 | 37.638 | 4.093 | 112,2 |
| ***Total accize*** | | ***5.789.700,0*** | ***5.909.805*** | ***120.105*** | ***102,1*** |
| 115110 | Taxa vamală | 1.145.000 | 1.191.460 | 46.460 | 104,1 |
| 115610 | Taxa pentru efectuarea procedurilor vamale | 491.000 | 489.378 | -1.622 | 99,7 |
| 143340 | Amenzi aplicate de organele Serviciului Vamal | 12.500 | 12.748 | 248 | 102,0 |
| 142236 | Mijloace încasate la bugetul de stat de la confiscarea definitivă a mărfurilor sau încasarea contravalorii acestora, administrate de organele vamale | 6.000 | 7.344 | 1.344 | 122,4 |
| ***Total drepturi de import-export*** | | ***22.157.200*** | ***22.524.904*** | ***367.704*** | ***101,7*** |
| 145112 | Alte venituri încasate în bugetul de stat, administrate de organele vamale | 1.500 | 1.902 | 402 | 126,8 |
| **Total plăți administrate de organele vamale** | | **22.158.700,0** | **22.526.805,5** | **368.105,5** | **101,7** |

***Sursă:*** *Informație realizată de echipa de audit în baza rapoartelor anuale ale Serviciului Vamal, prezentate Ministerului Finanțelor.*

*Anexa nr.3*

**Informații privind veniturile încasate de către SV la bugetul de stat, pe tipuri de taxe, în anul 2021**

|  |  |  |  |  |  |
| --- | --- | --- | --- | --- | --- |
| **Cap.** | **Impozite și taxe** | **Cifra de control pentru anul 2021**  **(mii lei)** | **Calculat drepturi de import-export, anul 2021**  **(mii lei)** | **Executarea cifrei de control 2021**  **(mii lei)** | **( % )** |
| ***1*** | ***2*** | ***3*** | ***4*** | ***5*** | ***6*** |
| ***114120*** | ***Taxa pe valoarea adăugată la mărfurile importate*** | ***18.427.100,0*** | ***19.614.568*** | ***1.187.468*** | ***106,4*** |
| 114212 | Accize la rachiu, lichioruri, divinuri si alte băuturi spirtoase importate | 77.300 | 115.812 | 38.512 | 149,8 |
| 114214 | Accize la vinuri importate | 12.000 | 8.449 | -3.551 | 70,4 |
| 114216 | Accize la berea importată | 83.500 | 85.071 | 1.571 | 101,9 |
| 114222 | Accize la produsele din tutun importate | 2.217.000 | 2.066.256 | -150.744 | 93,2 |
| 114232 | Accize la autoturismele importate | 1.100.000 | 1.284.857 | 184.857 | 116,8 |
| 114242 | Accize la produsele petroliere importate | 2.715.137,0 | 2.888.848 | 173.711 | 106,4 |
| 114252 | Accize la gazele lichefiate importate | 232.494 | 229.097 | -3.397 | 98,5 |
| 114272 | Accize la alte mărfuri | 42.000 | 53.071 | 11.071 | 126,4 |
| ***Total accize*** | | ***6.479.431,0*** | ***6.731.461*** | ***252.030*** | ***103,9*** |
| 115110 | Taxa vamală | 1.519.500 | 1.539.139 | 19.639 | 101,3 |
| 115610 | Taxa pentru efectuarea procedurilor vamale | 636.000 | 635.925 | -75 | 100,0 |
| 143340 | Amenzi aplicate de organele Serviciului Vamal | 16.000 | 23.882 | 7.882 | 149,3 |
| 142236 | Mijloace încasate la bugetul de stat de la confiscarea definitivă a mărfurilor sau încasarea contravalorii acestora, administrate de organele vamale | 7.500 | 7.271 | -229 | 96,9 |
| ***Total drepturi de import-export*** | | ***27.085.531*** | ***28.552.245*** | ***1.466.714*** | ***105,4*** |
| 145112 | Alte venituri încasate în bugetul de stat, administrate de organele vamale | 1.700 | 1.498 | -202 | 88,1 |
| **Total plăți administrate de organele vamale** | | **27.087.231,0** | **28.553.743,1** | **1.466.512,1** | **105,4** |

***Sursă:*** *Informație realizată de echipa de audit în baza rapoartelor anuale ale Serviciului Vamal, prezentate Ministerului Finanțelor.*

*Anexa nr.4*

**Implementarea cerințelor și recomandărilor expuse în Hotărârea Curții de Conturi nr.42 din 26 august 2020 „Cu privire la examinarea Raportului auditului conformității administrării veniturilor bugetului de stat de către Serviciul Vamal în anul 2019”**

|  |  |  |  |  |  |
| --- | --- | --- | --- | --- | --- |
| **Conținutul cerințelor şi recomandărilor din Hotărârile precedente ale Curții de Conturi** | **Măsurile întreprinse de către entitate conform scrisorilor adresate Curții de Conturi** | **Verificarea executării implementării cerinței/ recomandării** | | | **Cauza nerealizării sau realizării parțiale a cerințelor/recomandărilor** |
| **realizat** | **parțial realizat** | **nerealizat** |
| ***1*** | ***2*** | ***3*** | ***4*** | ***5*** | ***6*** |
| **Recomandări** | | | | | |
| **2.4. Ministerului Finanțelor şi Serviciului Vamal**, pentru examinarea rezultatelor auditului şi luare de atitudine, conform competențelor, cu aprobarea unui plan de măsuri pentru remedierea situațiilor constatate şi implementarea recomandărilor cuprinse în Raportul de audit, precum şi să asigure de comun: | A fost aprobat **Ordinul Ministerului Finanțelor nr.141/2020** ,,Cu privire la aprobarea Planului de acțiuni pentru implementarea recomandărilor din HCC nr.42/2020”. *Anexa nr.1* | **V** |  |  |  |
| **2.4.1.** elaborarea şi aprobarea metodologiei de planificare a veniturilor administrate de către organele vamale pentru includerea în prognoza bugetară; | A fost elaborat și aprobat Ordinul Serviciului Vamal nr.197-o din 30.06.2021 ”*Cu privire la aprobarea Recomandărilor metodologice privind planificarea veniturilor administrate de Serviciul Vamal”. Anexa nr. 2* | **V** |  |  |  |
| **2.4.2.** elaborarea şi înaintarea propunerilor cu referire la stocurile antrepozitate, care se află la un stadiu avansat de alterare şi prezintă pericol pentru produsele depozitate alăturat; | Serviciul Vamal: În vederea prevenirii situațiilor în care, în antrepozitele vamale pot fi păstrate mărfuri care au termenul de valabilitate expirat și/ sau se află la un stadiu avansat de alterare împreună cu alte mărfuri, Serviciul Vamal a elaborat Dispoziția nr.685-D din 16.11.2020: *„Referitor la unele aspecte privind păstrarea și verificarea mărfurilor antrepozitate, cu termen limitat de valabilitate, folosite sau comercializate”. Anexa nr.3*  În temeiul prevederilor acestei Dispoziții, birourile vamale realizează verificarea trimestrială a condițiilor și termenelor de valabilitate a mărfurilor depozitate în cadrul antrepozitelor vamale. | **V** |  |  |  |
| **2.4.3.** remedierea divergențelor între datele raportate de Serviciul Vamal şi Ministerul Finanțelor privind sumele calculate şi achitate aferente drepturilor de import/export; |  |  |  | **V** | Recomandarea dată este imposibil de implementat, reieșind din competențele funcționale și cadrul legislativ și normativ în vigoare, de care se conduc instituțiile respective:   * Ministerul Finanțelor asigură evidența operațiunilor aferente mijloacelor bugetului public național prin executarea de casă potrivit Normelor metodologice privind executarea de casă, aprobate prin Ordinul MF nr.215/28.12.2015, cu modificările și completările ulterioare.   Serviciul Vamal asigură evidență veniturilor administrate de organele vamale prin metoda de calcul, fiecare operațiune fiind reglementată de prevederile actelor legislative în vigoare. Modul de asigurare a evidenței obligațiilor vamale și Modul de ținere și actualizare a fișelor personale de evidență ale plătitorilor vamali sunt expres prevăzute de art.1251 și 1252 a Codului vamal nr.1149-XIV din 20.07.2000 |
| **2.4.4.** racordarea prevederilor Regulamentului privind organizarea şi funcționarea Serviciului Vamal, aprobat prin Hotărârea Guvernului nr.4 din 02.01.2007, la prevederile Legii nr.302 din 21.12.2017 cu privire la Serviciul Vamal; | În cadrul următoarei reorganizări a Serviciului Vamal, planificată pentru anul 2022, Hotărârea Guvernului cu privire la aprobarea efectivului-limită și a Regulamentului privind organizarea și funcționarea Serviciului vamal nr. 4/2007 va fi revizuită și modificată. |  |  | **V** | Procesul de reorganizare a Serviciului Vamal este în curs de desfășurare. |
| **2.4.5.** examinarea şi monitorizarea, de comun cu Ministerul Economiei şi Infrastructurii, a situațiilor ce ţin de importul de zahăr şi produse zaharoase, în scopul implementării prevederilor Legii privind aprobarea Nomenclaturii combinate a mărfurilor nr.172 din 25.07.2014 şi ale Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte; | Prin scrisoarea nr. 28/20-13424 din 28.10.2020, a fost solicitat suportul Ministerului Economiei și Infrastructurii cu privire la unele aspecte ce țin de regimul de import al zahărului și produselor zaharoase în Republica Moldova.  În baza scrisorilor parvenite de la Ministerul Economiei și Infrastructurii nr.13/1-7543 din 09.12.2020 și nr.13-118 din 12.01.2021, au fost elaborate:  - **Ordinul SV nr.13-O din 19.01.2021:** *,,Cu privire la modificarea anexei nr.12 la Ordinul nr.346-O/2009; Anexa nr.4*  - **Circulara nr.71-c din 29.01.2021:** *”referitor la aplicarea uniformă și transparentă a prevederilor acordurilor internaționale la care Republica Moldova este parte și actelor legislative și normative care reglementează aplicarea tratamentului tarifar preferențial în cadrul contingentului tarifar la importul de zahăr alb și produse zaharoase”. Anexa nr.5*  Suplimentar, a fost prezentată conducerii Serviciului Vamal Nota informativă nr.**3732** din 01.07.2021 privind importul de zahăr în anul 2020, în cadrul contingentelor tarifare. *Anexa nr.6* | **V** |  |  |  |
| **2.4.6.** corelarea şi dezvoltarea cadrului normativ în domeniul administrării vamale, în vederea asigurării funcționalității depline a prevederilor Codului vamal referitor la evaluarea contravalorii mijloacelor de transport în cadrul controlului vamal, inclusiv cu racordarea acestuia la prevederile Legii cu privire la actele normative nr.100 din 22.12.2017, precum şi cu determinarea exhaustivă a oportunității de legalizare a competenței vizate; | Prin **Legea nr. 257/2020** cu privire la modificarea unor acte normative *(Monitorul Oficial al R. Moldova nr. 353-357 art. 288 din 22.12.2020)*, a fost completat articolul 245 alineatul (1), primul enunț, Cod vamal, cu sintagma: „…,conform procedurii stabilite de Serviciul Vamal.”.  Completarea în cauză condiționează dezvoltarea cadrului normativ instituțional în domeniul estimării contravalorii mărfurilor și mijloacelor de transport, la efectuarea controlului vamal. | **V** |  |  |  |
| **1.** Să asigure realizarea sarcinii de colectare a veniturilor la bugetul de stat, prin executarea indicilor bugetari pe tipuri de venituri administrate. (pct.1.2) | Conform Directivelor Serviciului Vamal, pe parcursul perioadei ianuarie-septembrie 2021, sarcina bugetară a fost repartizată după cum urmează:  **BVC:** Au fost repartizate spre încasare venituri vamale în sumă de 15 mlrd. 256 mln lei, de facto executat 16 mlrd. 380 mil. lei, ceea ce constituie 107,36% executare a sarcinii bugetare repartizate conform Directivelor Serviciului Vamal. Raportul analitic privind executarea sarcinii de colectare de către BVC. *Anexa nr.7*  **BVN:** Au fost repartizate spre încasare venituri vamale în sumă de 1 mlrd. 606 mil. 660,9 mii lei.Au fost încasate 1 mlrd. 683mil. 167,22 mii. lei, planul încasărilor fiind realizat la 104,76%, sau cu 76,51 mii lei mai mult. Comparativ cu perioada analogică a anului 2020, în anul 2021 Biroul Vamal Nord a înregistrat o creștere a veniturilor în bugetul de stat cu 11,25% mai mult, sau cu 170 mil.131,24 mii lei*. Anexa nr.8*  **BVS:** A fost stabilită cifra de control în mărime de 937784,00 mii lei, Executată sarcina bugetară 2135748,80 mii lei. Astfel pe parcursul perioadei de 9 luni 2021 sarcina bugetară a fost îndeplinită în mărime de 227,74 %. *Anexa nr.9*  A fost întocmită Nota informativă nr.6389 din 09.11.2021 privind colectarea la bugetul de stat a plăților administrate de Serviciul Vamal în perioada ianuarie- octombrie 2021. *Anexa nr.10* | **V** |  |  |  |
| **2.** Să asigure înregistrarea integrală a proceselor-verbale contravenționale în SI și să monitorizeze achitarea și raportarea acestora. (pct. 1.4) | Direcția venituri vamale asigură monitorizarea continuă a corectitudinii reflectării proceselor-verbale contravenționale emise de către agenții constatatori. În acest context, a fost întocmit Raportul nr. 5700 din 08.10.2021 care include informația privind situația reflectării amenzilor conform proceselor-verbale asupra cazurilor de contravenții vamale emise în anul 2021 de către subdiviziunile SV, în perioada ianuarie-august 2021, care denotă următorul grad de reflectare a proceselor-verbale cu privire la contravenție, în sistemele informaționale (la situația din septembrie 2021) *Anexa nr.11:*  -Emise în total 6264 procese-verbale cu privire la contravenții, dintre care:  -72,62% au fost reflectate în SI ale Serviciul Vamal și au fost achitate total sau parțial (4549 procese-verbale cu privire la contravenții);  -8,31% au fost reflectate în SI ale Serviciul Vamal în „*Debit*” (521 procese-verbale cu privire la contravenții);  -8,66% nu au fost reflectate în SI ale Serviciul Vamal din motivul clasării acestora (543 procese-verbale cu privire la contravenție);  -1,34% nu sunt reflectate în SI ale Serviciul Vamal din motivul contestării acestora (84 procese-verbale cu privire la contravenție);  -9,05% nu sunt reflectate în SI ale Serviciul Vamal (567 procese-verbale cu privire la contravenție), la momentul întocmirii raportului nr. 5700 din 08.10.2021.  Suplimentar, sunt întreprinse următoarele măsuri:  **-** Raportarea lunară, de către subdiviziunile emitente, a măsurilor întreprinse vis-a-vis de procesele-verbale nereflectate și neachitate în perioada precedentă de raportare, realizată conform Ordinului Serviciului Vamal nr. 27-O din 02.03.2016 *”Cu privire la aprobarea Regulamentului referitor la procedura contravențional” (Anexa a Regulamentului 33, pct. 57);*  *-*Remiterea, către subdiviziunea juridică, a deciziilorasupra cazurilor de contravenție vamală, în vederea inițierii procedurii de executare silită (BVC-120 decizii de sancționare; BVN-492 decizii de sancționare; BVS-93 decizii de sancționare). |  | **V** |  |  |
| **3.** Să planifice și să efectueze controalele ulterioare doar în baza planurilor anuale și în baza riscurilor stabilite conform cadrului normativ. | Planurile de control ulterior pentru anul 2021 pentru subdiviziunile teritoriale de control ulterior au fost elaborate în baza notelor analitice, rapoartelor elaborate de către diverse subdiviziuni din cadrul SV, ca rezultat al analizei informațiilor disponibile în cadrul SV.  Planurile de control au fost aprobate de către conducerea SV, la data de 20/11/2019 cu nr.nr.522/R, 522/A, 523/R, 523/A, 524/R și 524/A.  Lista agenților economici planificați pentru efectuarea controlului ulterior prin audit post-vămuire pe anul 2021 a fost transmisă Cancelariei de Stat (scrisoarea nr.28/16-14674 din 20/11/2020) pentru publicarea pe pagina oficială controale.gov.mdю și publicată pe pagina oficială a SV, la următorul link: <https://customs.gov.md/ro/articles/graficul-controalelor>  *Anexa nr.18*  Pe perioada 9 luni ale anului 2021, au fost realizate 186 controale ulterioare, inclusiv 4 controale inopinate. | **V** |  |  |  |
| **4.** Să intensifice și să eficientizeze instrumentele de administrare în vederea colectării restanțelor și stingerii celor cu termenul de prescripție expirat. | Pe parcursul perioadei ianuarie - septembrie 2021, au fost efectuate:  **Serviciul Vamal:**  -A fost încasat de la 1 persoană fizică obligații vamale în sumă de 4 200,00 (lei).  - Au fost remise 61 cauze contravenționale în sumă de [1 971 475,50](callto:1%20293%20451,70)  (lei) spre executare silită către executorii judecătorești conform competențelor teritoriale, cu urmărirea ulterioară a măsurilor  care sunt întreprinse, dintre care 9 debitori (remiși spre executare la executorii judecătorești) cu obligații vamale în sumă de 171 903,00 (lei) au achitat prin aplicarea măsurilor de executare de către executori.  - În privința persoanelor juridice (debitori vamali), pe parcursul perioadei Ianuarie-Septembrie, 2021 nu au fost transmise către Aparatul Central spre executare nici o Decizie de regularizare cu obligații vamale debitoare, astfel, nu au fost întreprinse măsuri de executare silită în privința persoanelor juridice.  **BVC:** Au fost emise 44 decizii cu privire la declanșarea procedurii de executare silită a obligației vamale a plătitorului vamal.  - Suma încasată de pe conturile bancare ale plătitorilor vamali constituie 636 278 lei;  - Prin intermediul executorilor judecătorești și executarea silită întreprinsă de către Secția juridică și executarea silită au fost încasate mijloace bănești în mărime de 13 462 177 lei;  - Au fost emise 32 dispoziții privind suspendarea operațiunilor la conturile bancare;  - Au fost emise 5 ordine de incaso;  - Au fost aplicate 9 interdicții de înstrăinare a bunurilor;  - Au fost inițiate 3 proceduri de insolvabilitate.  - Au fost remise spre executare silită către executori judecătorești- 477 decizii de contravenție vamală;  - Au fost create 193 consemne în SI al Serviciului Vamal.  - Au avut loc 3 ședințe, în urma la care Comisia de experți privind stingerea obligației vamale restante la bugetul de stat *(instituită prin Ordinul b/v Centru nr. 176 – O din 16.11.2020)*, au decis să stingă obligația vamală în suma totală de **33 504 539 lei.**  **BVN:**-Au fost emise 40 decizii de declanșare a procedurii de executare silită;  - Au fost emise 15 dispoziții de suspendare a conturilor bancare;  - A fost emis 1 ordin incaso;  -Au fost expediate 195 demersuri către registrele publice cu solicitarea de a fi acordată informația despre bunurile mobile/imobile disponibile ale plătitorilor vamali, cu aplicare în același timp a interdicției de înstrăinare;  - A fost înaintată 1 cerere de intentare a procedurii de insolvabilitate;  - Au fost înaintate 9 cereri de validare a creanțelor în cadrul proceselor de insolvabilitate a debitorilor;  - Conform competențelor teritoriale, au fost remise în adresa executorilor judecătorești 456 decizii asupra cazurilor de contravenție vamală privind încasarea plăților de plătitorii vamali;  - Au fost înaintate 626 demersuri către executorii judecătorești de a ne fi comunicată informația despre mersul executării silite a plăților vamale de la debitor, cu solicitarea de a fi întreprinse toate măsurile posibile, inclusiv măsura de căutare și aducere forțată a debitorului;  - Au fost create 586 consemne în SI al Serviciului Vamal;  Astfel, ca rezultat al măsurilor de executare silită întreprinse, au fost încasate obligații vamale în sumă de 23 mil.lei.  - Au fost organizate 2 ședințe a Comisiei privind stingerea obligațiilor vamale datorate, unde ca rezultat au fost stinse prin scădere și prescripție obligații vamale în sumă de 2 262 842,64 lei, pentru 35 debitori.  **BVS:**  -141 decizii de declanșare a procedurii de executare silită;  -11 dispoziții de suspendare a conturilor bancare.  Au fost încasate sumele de 1263901,00 lei de la debitori persoane juridice și persoane fizice ;  -230 scrisori către ASP cu solicitarea de aplicare a interdicțiilor pe bunurile mobile/imobile;  -A fost inițiată o procedură de insolvabilitate pentru agentul economic „LGS Design” c/f 1017605004352;  -133 decizii asupra cazului de contravenție vamală remise în adresa executorilor judecătorești;  -56 rapoarte către SAR creare consemn.  - Au fost organizate 3 ședințe a Comisiei privind stingerea obligației vamale prin prescripție.  Au fost stinse 8 dosare cu termen de prescripție expirat. Cuantumul obligației vamale stinse prin prescripție constituie 467774,61 lei.  A fost stins prin scădere un dosar pentru agentul economic „Trans Sud” SRL c/f 1011611002142. Cuantumul obligației vamale stinse prin scădere constituie 208086,47 lei. | **V** |  |  |  |
| **5.** Să înainteze propuneri pentru elaborarea cadrului normativ aferent  procesului de executare silită a persoanelor nerezidente în vederea onorării obligațiilor vamale. |  |  |  | **V** | Înaintarea propunerilor de elaborare a cadrului normativ aferent procesului de executare silită a persoanelor nerezidente, va fi posibilă doar după încheierea de către Guvern, a acordurilor bilaterale cu statele lumii, în vederea recunoașterii reciproce a creanțelor și executarea silită a acestora. |
| **6.** Să asigure funcționalitatea modulului informațional, pentru calcularea deplină a majorărilor de întârziere aferente obligațiilor vamale, în vederea înregistrării, evidenței și raportării veridice a situației privind restanțele plătitorilor vamali la bugetul de stat. (pct.1.6) |  |  |  | **V** | De comun cu dezvoltatorii, s-a stabilit necesitatea revizuirii și soluționării mai multor deficiențe a modulului ”Accounting” al SIIV ”Asycuda World”. Astfel, urmează a fi identificate resurse financiare, pentru organizarea unui Tender, întru soluționarea deficiențelor.  Ședințele de lucru cu reprezentanții UNTCAD, pentru identificarea soluțiilor tehnice ale problemei respective, conform Ordinului SV nr.39-O din 04.02.2022, se desfășoară în perioada 07-09 februarie 2022. *Anexa nr.12* |
| **7.** Să asigure corectitudinea aplicării consecutive a metodelor de determinare a valorii în vamă a mărfurilor importate în situația în care nu poate fi aplicată metoda în baza valorii tranzacției, respectiv, în baza prețului efectiv plătit sau de plătit. ( pct. 3.1) | A fost aprobat Ordinul SV nr.442-O/2020 *,,Cu privire la modificarea Ordinului Serviciului Vamal nr 373-O/2016 ,,Cu privire la aprobarea Normelor metodologice privind procedura verificării valorii în vamă a mărfurilor importate”” Anexa nr.13*  Pe parcursul perioadei ianuarie-septembrie 2021:  **BVC:** Valoare în vamă a mărfurilor a fost rectificată în 13031 cazuri, suma majorării constituind 1 mlrd. 105 mil. 855,2 mii lei. Drepturile de import încasate suplimentar constituie 278 mil. 069,59 mii lei;  Au fost prezentate 6 propuneri privind profilarea riscurilor în domeniul valorii în vamă.  **BVN:** S-au verificat 5003 DVD de import depuse pe culoar galben și culoar roșu de vămuire, unde s-a verificat valoarea în vamă și s-a întocmit actele de inspecție. S-a asistat la 1148 de controale fizice cu întocmirea actelor de inspecție  Au fost înaintate 16 de propuneri privind crearea criteriilor de selectivitate.  **BVS:** Veniturile încasate suplimentar în urma rectificării valorii în vamă și/sau clasificării eronate constituie 21249,31 mii lei.  Se monitorizează permanent toate operațiunile vamale curente de import a mărfurilor.  A fost emisă 1 notă de serviciu prin care s-au adus la cunoștința responsabililor din cadrul posturilor vamale necesitatea respectării consecutivității metodelor de evaluare. Problematica domeniului valorii în vamă și aspectele acesteia se aduc la cunoștința responsabililor de activitatea posturilor vamale în cadrul ședințelor săptămânale ce au loc la BV SUD. În cazurile mai dificile, în conformitate cu pct. 5 al Normelor metodologice (Ordinul SV nr. 373-O din 12.10.2016) funcționarii responsabili din cadrul posturilor vamale se adresează prin solicitare pentru asistență Serviciul valoarea în vamă.  -Pe parcursul perioadei ianuarie – septembrie a anului 2021 au fost recepționate 16 solicitări și întocmite 16 note de recomandare în acest sens.  - Au fost înaintate 2 propuneri privind crearea criteriilor de selectivitate în domeniul valorii în vamă. | **V** |  |  |  |
| **8.** Să asigure funcționalitatea și aplicarea modulului „Valoarea în vamă” în vederea asigurării unui instrument eficient de gestionare a riscurilor de evaluare a mărfurilor importate. |  |  |  | **V** | În cadrul ședințelor de lucru cu reprezentanții UNCTAD din 07-09 februarie 2022, va fi discutată problematica asociată funcționalității modulului ”Valoare în vamă” al SIIV „Asycuda World”. Vizita reprezentanților UNCTAD, se desfășoară în conformitate cu Ordinul Serviciului Vamal nr.39-O din 04.02.2022 *Anexa nr.12* |
| **9.** Să asigure respectarea regulamentară a prevederilor normative la acordarea tuturor tipurilor de scutiri, reduceri și facilități fiscale și vamale, cu intensificarea măsurilor de supraveghere vamală aplicate contribuabililor. | **1. *Măsuri de monitorizare a modificărilor legislative aferente facilităților la import și elaborarea/actualizarea, după caz, a Anexei nr.11 a Ordinului SV nr. 346-O/2009:***  - Au fost elaborate ordinele ”*Cu privire la completarea anexei nr.11 al Ordinului nr.346-O din 24.12.2009 „Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu* ”: nr.438-O din 29.12.2020 (în vigoare din 01.01.2021); nr.08-O din 13.01.2021; nr. 13-O din 19.01.2021; nr. 27-O din 29.01.2021; nr.35-O din 08.02.2021; nr.56-O din 24.02.2021; nr. 57-O din 24.02.2021; nr.86-O din 31.03.2021; nr.96-O din 09.04.2021; nr.111-O din 20.04.2021; nr.112-O din 20.04.2021; nr.139-O din 19.05.2021; nr.184-O din 17.06.2021. *Anexa nr.14*  ***2. Măsuri de supraveghere vamală a respectării destinației finale a mărfurilor care au beneficiat de tratament tarifar favorabil, conform pct. 501 al HG 1140:***  - prezentate și examinate 502 informații conform pct.501 HG 1140/2005;  - emise 852 avize de înștiințare;   * ponderea informațiilor conforme constituie 97 % * elaborate 13 rapoarte analitice, urmare a activității de supraveghere vamală.   ***3. Măsuri de verificare a corectitudinii acordării facilităților fiscale și vamale la import:***  Declarațiile vamale în detaliu, prin care se solicită facilități vamale și fiscale, se verifică permanent, fiind solicitate actele de însoțire a mărfurilor în original, ce stau la baza acordării facilităților fiscale și vamale. Totodată, DVD care în baza analizei de risc, sunt susceptibile de incorectitudine la regimul declarat sau la preferințele acordate, sunt redirecționate pe un culoar mai aspru de vămuire Astfel, dacă în urma controlului vamal, sunt depistate careva iregularități, acordarea preferințelor vamale nu este acceptată de către organul vamal.  Pe parcursul perioadei ianuarie-septembrie 2021, au fost perfectate DVD care au beneficiat de facilități fiscale și vamale la import, după cum urmează:  **BVN:** 955 DVD;**BVC:** 44 687 DVD;**BVS:** 1588 DVD**.** | **V** |  |  |  |
| **10.** Să racordeze Ordinul Serviciului Vamal nr.346 din 24.12.2009 la normele Hotărârii de Guvern nr.904 din 13.11.2013, precum și a Ordinului Serviciului Vamal nr. 88-O din 05.03.2015 la prevederile Codului vamal nr.1149-XIV din 20.07.2000. (pct. 5.3) | A fost aprobat Ordinul Serviciului Vamal nr. 321-O din 05.11.2021 ”*Privind aprobarea Regulamentului cu privire la procedura de invalidare/modificare/rectificare a declarațiilor vamale în detaliu și formularelor tipizate TV-14, TV-24, TV-25, TV-26, prin care a fost abrogat Ordinul Serviciului Vamal nr. 88-O din 05.03.2015.* *Anexa nr.15*  - aferent aplicării prevederilor pct. 8 din Anexa nr. 2 la HG nr. 904/2013 *Cu privire la procedurile de vămuire electronică a mărfurilor,* menționăm că rubrica 27 din declarația vamală de import se completează în cazurile în care locul vămuirii mărfurilor este diferit de postul vamal de înregistrare a declarației vamale indicat în rubrica A. În acest sens, Serviciul Vamal a elaborat Ordinele nr. nr. 185-O/2018 și 119-O/2021 care reglementează că în rubrica 27 a DVD ,,loc de încărcare/descărcare” se indică codul zonelor de control vamal extinse. *Anexa nr.16-17* | **V** |  |  |  |

1. Programul activității de audit pe anul 2022, aprobat prin Hotărârea Curții de Conturi nr.75 din 28.12.2021. [↑](#footnote-ref-1)
2. Țintele Băncii Naționale a Moldovei - 5% plus sau minus 1,5% (13,94% - creștere în anul 2021 de 35 de ori față de perioada precedentă). [↑](#footnote-ref-2)
3. Codul vamal nr.1149-XIV din 20.07.2000. [↑](#footnote-ref-3)
4. [Codul fiscal nr.1163-XIII din 24.04.1997](lex:LPLP199704241163) (cu modificările ulterioare; în continuare – Codul fiscal). [↑](#footnote-ref-4)
5. [Legea cu privire la tariful vamal nr.1380-XIII din 20.11.1997](lex:LPLP199711201380) (cu modificările ulterioare; în continuare – [Legea nr.1380-XIII din 20.11.1997](lex:LPLP199711201380)). [↑](#footnote-ref-5)
6. Legea cu privire la Serviciul Vamal nr.302 din 21.12.2017. [↑](#footnote-ref-6)
7. Hotărârea Curții de Conturi nr.2 din 24.01.2020 „Cu privire la Cadrul Declarațiilor Profesionale ale INTOSAI”. [↑](#footnote-ref-7)
8. Legea privind aprobarea Nomenclaturii combinate a mărfurilor nr.172 din 27.07.2018. [↑](#footnote-ref-8)
9. Legea finanțelor publice și responsabilității bugetar-fiscale nr.181 din 25.07.2014; p**ct.194 din** Ordinul **ministrului Finanțelor** nr.209 din 24.12.2015 **„C**u privire la aprobarea Setului metodologic privind elaborarea, aprobarea şi modificarea bugetului”. [↑](#footnote-ref-9)
10. Legea bugetului de stat pentru anul 2020 nr.172 din 19.12.2019. [↑](#footnote-ref-10)
11. Legea nr.173 din 11.09.2020 privind modificarea Legii bugetului de stat pentru anul 2020 nr.172 din 19.12.2019. [↑](#footnote-ref-11)
12. Legea bugetului de stat pentru anul 2021 nr.258 din 16.12.2020. [↑](#footnote-ref-12)
13. Legile nr.135 din 14.10.2021 și, respectiv, nr.188 din 25.11.2021 privind modificarea Legii bugetului de stat pentru anul 2021 nr.258 din 16.12.2020. [↑](#footnote-ref-13)
14. Țintele Băncii Naționale a Moldovei – 5% plus sau minus 1,5% (13,94% - creștere în anul 2021 de 35 de ori față de perioada precedentă). [↑](#footnote-ref-14)
15. Ordinul Serviciului Vamal nr.197-0 din 30.06.2021 „Cu privire la aprobarea Recomandărilor metodologice privind planificarea veniturilor administrate de Serviciul Vamal”. [↑](#footnote-ref-15)
16. Art.4 alin.(1) din Legea cu privire la Serviciul Vamal nr.302 din 21.12.2017; p**ct.194 din** Ordinul **ministrului Finanțelor** nr.209 din 24.12.2015 **„C**u privire la aprobarea Setului metodologic privind elaborarea, aprobarea și modificarea bugetului”. [↑](#footnote-ref-16)
17. Art.7 din Legea cu privire la Serviciul Vamal nr.302 din 21.12.2017. [↑](#footnote-ref-17)
18. Art.130 din Codul vamal nr.1149 din 20.07.2000. [↑](#footnote-ref-18)
19. Registrul veniturilor BS (Formularul FI-006), Informația privind încasările la BS a drepturilor de import-export achitate în avans de către agenții economici (FI-002) aprobate prin Ordinului MF nr.215 cu privire la aprobarea Normelor metodologice privind executarea de casă a bugetelor componente ale bugetului public național. [↑](#footnote-ref-19)
20. [↑](#footnote-ref-20)
21. Regulamentul cu privire la schimbul de informații între MF și SV în contextul gestionării veniturilor BS administrate de SV, elaborat și aprobat de părți în anul 2005. [↑](#footnote-ref-21)
22. Ordinul SV nr.174-O din 15.06.2021 „Cu privire la aprobarea formelor rapoartelor statistice ale Serviciului Vamal și procedura de prezentare a acestora Ministerului Finanțelor”. Rapoarte lunare: Tabele privind evoluția importurilor unor grupe de mărfuri (Anexele nr. 1-4); Raportul privind datoriile agenților economici (Anexa nr.5); Raportul privind deciziile de regularizare (Anexa nr.6); Ordinul SV nr. 94-O din 22.03.2010 „Cu privire la aprobarea formelor rapoartelor statistice ale Serviciului Vamal și procedura de prezentare a acestora Ministerului Finanțelor” (abrogat prin Ordinul SV nr.174-O din 15.06.2021); PO-20.1 din 31.03.2021, elaborate de Direcția Venituri Vamale și aprobată de directorul SV; Informația operativă privind sumele calculate și încasate ale drepturilor de import-export și alte plăți administrate de SV (Anexa nr.1); Informația privind sumele calculate a drepturilor de import-export pe tipuri de plăți (Anexa nr.2); Raportul privind datoriile agenților economici (Anexa nr.3); Raportul privind Deciziile de regularizare (Anexa nr.4); Borderoul de transfer (Anexa nr.5); Borderoul Ordinelor de plată (Anexa nr.6). [↑](#footnote-ref-22)
23. Art.1 alin. (2) din Legea privind responsabilitățile bugetar-fiscale nr.181 din 25.07.2014.Pct.6, 7 din Hotărârea Guvernului nr.696 din 30.07.2017 „Cu privire la organizarea și funcționarea Ministerului Finanțelor”. [↑](#footnote-ref-23)
24. Capitolul 5 „Regimul vamal și facilitarea comerțului”, articolele 197, 198 și 423 din Hotărârea Guvernului nr.1472 din 30.12.2016 „Cu privire la aprobarea Planului național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019”. [↑](#footnote-ref-24)
25. Art.11 lit. (c), lit. (d) și lit. (n); art.171 alin.(1) din Codul vamal; art.8 lit. (r) din Legea cu privire la Serviciul Vamal nr.302 din 21.12.2017. [↑](#footnote-ref-25)
26. Ucraina, România, Republica Belarus și Federația Rusă. [↑](#footnote-ref-26)
27. Pct.17.2. din Planul de acțiuni al Guvernului pentru anii 2016-2018, aprobat prin Hotărârea Guvernului nr.890 din 20.07.2016; pct.3.18.4 din Planul de acțiuni al Guvernului pentru anii 2020-2023, aprobat prin Hotărârea Guvernului nr.636 din 11.12.2019. [↑](#footnote-ref-27)
28. Ucraina, Georgia, Republica Azerbaidjan. [↑](#footnote-ref-28)
29. În anul 2020 a fost efectuat import prin zone off-shore în sumă de 3.176,5 mil. lei și export – de 1.500,9 mil. lei; în anul 2021 a fost efectuat import prin zone off-shore în sumă de 21.562,9 mil. lei și export – de 3.176,5 mil. lei. [↑](#footnote-ref-29)
30. Art.11 lit.(c), (d) și (i) din Codul vamal nr.1149 din 20.07.2000; Hotărârea Băncii Naționale a Moldovei nr.91 din 02.05.2013 „Cu privire la stabilirea listei jurisdicțiilor ce nu implementează standarde internaționale de transparență”. [↑](#footnote-ref-30)
31. Art.123, art.124, art.127 alin.(1) din Codul vamal. [↑](#footnote-ref-31)
32. Art.2023 alin.(1) lit.(f), lit.(g) și lit.(e) din Codul vamal. [↑](#footnote-ref-32)
33. Art.3 din Legea nr.181 din 25.07.2014. [↑](#footnote-ref-33)
34. Corpuri delicte (contravaloarea mărfurilor confiscate). [↑](#footnote-ref-34)
35. Art. 1301-13014 din Codul vamal. [↑](#footnote-ref-35)
36. Legea nr.180 din 26.07.2027 privind declararea voluntară și stimularea fiscală; art.1282 din Codul vamal. [↑](#footnote-ref-36)
37. Art.1283 din Codul vamal. [↑](#footnote-ref-37)
38. S.R.L. „Midenio” - 23,5 mil.lei, S.R.L. „Inva-Produs” - 12,1 mil.lei, S.A. „Liga-2” - 5,4 mil.lei, S.R.L. „Patinoar” - 4,6 mil.lei, S.R.L.„ Dantelax” - 4,6 mil.lei, S.A. Fabrica de zahăr - 3,9 mil.lei, „Nistru Moldova” - 3,7 mil.lei, S.R.L. „Octopus–Prof” - 3,7 mil.lei, S.R.L. „Steldis” - 3,4 mil.lei etc. [↑](#footnote-ref-38)
39. Pct.3.9.3 din Ordinul MF nr.215 din 28.12.2015 „Cu privire la aprobarea Normelor metodologice privind executarea de casă a bugetelor componente ale bugetului public național prin Contul Unic Trezorerial al Ministerului Finanțelor”. [↑](#footnote-ref-39)
40. Pct.7 din Regulamentul cu privire la organizarea și funcționarea Ministerului Finanțelor, aprobat prin Hotărârea Guvernului nr.696 din 30.08.2017. [↑](#footnote-ref-40)
41. Pct.6 din Regulamentul cu privire la organizarea și funcționarea Ministerului Finanțelor, aprobat prin Hotărârea Guvernului nr.696 din 30.08.2017. [↑](#footnote-ref-41)
42. 1) Soft „Economist-Cont Unic” (cod 31710309) cu valoarea de 1.130,3 mii lei, în funcțiune din anul 2007; 2) Soft-SIIV-modul „Economist” (cod 31700318) cu valoarea de 2.850,9 mii lei, în funcțiune din anul 2007; 3) Sistem „Economist” (cod 31710291) cu valoarea de 98,5 mii lei, în funcțiune din anul 2012; 4) Modificarea Sistemului informațional „Economist” (cod 31710307) cu valoarea de 98,0 mii lei, în funcțiune din anul 2004. [↑](#footnote-ref-42)
43. Serviciul Vamal a organizat licitația publică nr.2337/06 din 23.01.2007, ca rezultat a încheiat contractul nr.73SV cu S.C. „UTI SYSTEMS” S.A. (România) în valoare de 1.360,0 mii euro fără TVA privind elaborarea şi implementarea a 12 module software, inclusiv Modulul „Economist” (cont unic) pentru care s-au transferat 231,2 mii euro (1,1 mil. lei) cu termenul de finalizare a contractului la 31.12.2007. [↑](#footnote-ref-43)
44. Hotărârea Curții de Conturi nr.12 din 02.03.2011 „Privind Raportul auditului Sistemului Informațional Integrat Vamal al Serviciului Vamal al Republicii Moldova” (Recomandarea nr.1 Integrarea modulelor „Economist” și „Garanții” elaborate de „UTI SYSTEMS” S.A. în platforma sistemului „Asycuda World”, după cum prevede Concepția Sistemului Informațional Integrat Vamal”); Hotărârea Curții de Curții nr.61 din 26.09.2011 „Privind Raportul auditului veniturilor publice administrate de către Serviciul Vamal în anul 2010” (Recomandarea nr.15. Să se conformeze recomandărilor din [Hotărârea Curții de Conturi nr.12 din 02.03.2011](lex:CTCT2011030212), inclusiv ce țin de asigurarea integrării modulului „Economist” în Sistemul informațional „Asycuda World”) și altele. [↑](#footnote-ref-44)
45. „Accounting” din SIIV „Asycuda World”. [↑](#footnote-ref-45)
46. Potrivit explicațiilor SV, situația redată este cauzată de dificultățile de integrare a mecanismului de calcul automat în cadrul modulului „Accounting” din SI „Asycuda World” al SV. [↑](#footnote-ref-46)
47. Art.10 alin.(1) și (2) din Legea cu privire la tariful vamal nr.1380 din 20.11.1997. [↑](#footnote-ref-47)
48. Conform art.8 alin.(3) din [Legea nr.1380-XIII din 20.11.1997](lex:LPLP199711201380), autoritatea vamală este în drept să determine valoarea în vamă a mărfurilor, aplicând consecutiv metodele indicate în art.10 din legea nominalizată, în cazurile în care nu există date ce ar confirma corectitudinea determinării valorii în vamă a mărfii anunțate sau când există temei de a considera că datele prezentate de declarant nu sunt veridice și/sau nu sunt suficiente. [↑](#footnote-ref-48)
49. Pct.5 din Regulamentul cu privire la procedura de realizare a controlului ulterior de către organele vamale, aprobat prin Hotărârea Guvernului nr. 1000 din 17.10.2018. [↑](#footnote-ref-49)
50. Legea nr.1380-XIII din 20.11.1997. [↑](#footnote-ref-50)
51. Betoniere și aparate pentru amestecarea cimentului (cod 847431000). [↑](#footnote-ref-51)
52. Art.193, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2014-2016, aprobat prin Hotărârea Guvernului nr.808 din 07.10.2014; Capitolul 5 „Regimul vamal și facilitarea comerțului” din Hotărârea Guvernului nr.1472 din 30.12.2016 „Cu privire la aprobarea Planului național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019”. [↑](#footnote-ref-52)
53. Scrisorile Direcției valoare în vamă, clasificarea și originea mărfurilor adresate Direcției dezvoltare și securitate informațională: nr.3985 din 19.07.2016; nr.7294 din 16.12.2016; nr.7142 din 23.10.2020 și nr.1124 din 24.02.2021. [↑](#footnote-ref-53)
54. Pct.1 din Regulamentul privind modul de declarare a valorii în vamă a mărfurilor, aprobat prin Hotărârea Guvernului nr.974 din 15.08. 2016. [↑](#footnote-ref-54)
55. Scrisorile Direcției valoare în vamă, clasificarea și originea mărfurilor adresate Direcției dezvoltare și securitate informațională: nr.7973 din 20.12.2014; nr.124 din 15.01.2015; nr.208 din 19.01.2015; nr.2121 din 30.04.2015; nr.2138 din 30.04.2015; nr.2140 din 30.04.2015; nr.2565 din 26.05.2015; nr.3982 din 17.08.2015; nr.251 din 12.01.2017 și nr.2900 din 10.05.2017. [↑](#footnote-ref-55)
56. Scrisoarea Direcției valoare în vamă, clasificarea și originea mărfurilor din 21.04.2021 adresată Direcției organizarea controlului vamal și facilitarea comerțului, nr.276-C din 19.04.2021. [↑](#footnote-ref-56)
57. Codul vamal; Legea nr.1380-XIII din 20.11.1997; Ordinul Serviciului Vamal nr.325-0 din 12.07.2012 „Privind aprobarea Instrucțiunii cu privire la procedura de solicitare și emitere a informațiilor obligatorii privind originea mărfurilor”. [↑](#footnote-ref-57)
58. În anul 2020, au fost importate 831,8 mii tone de produse petroliere, inclusiv motorină – 603,5 mii tone, benzină – 211,5 mii tone, și Jet Fuel A l – 16,7 mii tone. [↑](#footnote-ref-58)
59. În anul 2021 au fost importate 927,7 mii tone de produse petroliere, inclusiv motorină – 654,9 mii tone, benzină – 230,9 mii tone, și Jet Fuel A1 – 41,7 mii tone. [↑](#footnote-ref-59)
60. S.R.L. „Lukoil –Moldova”; S.R.L. „Rompetrol Moldova”; S.R.L. „Petrom Moldova”. [↑](#footnote-ref-60)
61. S.R.L. „Lukoil –Moldova; S.R.L. „Rompetrol Moldova” ; S.R.L. „Avante”; S.R.L. „Veronadina”; S.R.L. „Cancun Prim”; S.R.L. „Naftatrans”. [↑](#footnote-ref-61)
62. S.R.L. „Lukoil –Moldova. [↑](#footnote-ref-62)
63. S.R.L „Lukoil–Moldova” a importat 16,6 mii tone de benzină în valoare de 226,8 mil.lei, țara tranzacției Elveția, țara de expediție și țara de origine a mărfii în 79% este România și 10% - Bulgaria; S.R.L „Cancun Prim” - 265 tone în sumă de 3,9 mil.lei din România, țara tranzacției Cipru; S.R.L „Naftatrans” - 267 tone în sumă de 3,9 mil.lei din România, țara tranzacției fiind Cipru. [↑](#footnote-ref-63)
64. Art.11 lit.(c), (d) și.(i) din Codul vamal nr.1149 din 20.07.2000; Hotărârea Băncii Naționale a Moldovei nr.91 din 02.05.2013 „Cu privire la stabilirea listei jurisdicțiilor ce nu implementează standarde internaționale de transparență”. [↑](#footnote-ref-64)
65. S.R.L. „Avante” a importat 10,4 mii tone de motorină în sumă de 44,8 mil.lei din România și Belarus, inclusiv 5,9 mii tone în sumă de 39,0 mil.lei, țara tranzacției fiind Elveția și 4,5 mii tone în sumă 39,0 mil.lei, țara tranzacției fiind Cipru; S.R.L. „Veronadina” a importat 9,9 mii tone în sumă de 74,0 mil.lei din Belarus, țara tranzacției fiind Elveția; S.R.L. „Naftatrans” a importat 1,6 mii tone în sumă de 14,1 mil.lei din Belarus, țara tranzacției fiind Cipru. [↑](#footnote-ref-65)
66. Acordul de Asociere la Uniunea Europeană şi Comunitatea Europeană a Energiei Atomice, ratificat prin Legea nr.112 din 02.07.2014. [↑](#footnote-ref-66)
67. Art. 192-201, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2014-2016, aprobat prin Hotărârea Guvernului nr.808 din 07.10.2014; art. 192-201, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019, aprobat prin Hotărârea Guvernului nr.1472 din 30.12.2016. [↑](#footnote-ref-67)
68. Art.201 din Capitolul 5 „Regimul vamal și facilitarea comerțului ” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019. [↑](#footnote-ref-68)
69. Art.201, Capitolul 5 „Regimul vamal și facilitarea comerțului” din Hotărârea Guvernului nr.1472 din 30.12.2016 „Cu privire la aprobarea Planului național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019” (Legea în vigoare din trimestrul IV anul 2018);Capitolul 20 „Aprobarea noului Cod vamal” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-69)
70. Codul vamal al Republicii Moldova nr.95  din 24.08.2021 (în vigoare de la 01.01.2023). [↑](#footnote-ref-70)
71. Capitolul 7 „Reglementări generale privind taxele şi tarifele calculate sau aferente importurilor şi exporturilor” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-71)
72. Capitolul 7 „Liberalizarea tranzitului” șiCapitolul 10 „Măsuri de facilitare a comerțului pentru agenții economici autorizați” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-72)
73. Art.193 și art.201, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2014-2016; art.193 și art.201, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019; capitolul 13 „Formalitățile şi cerințele față de documentație” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-73)
74. Art.2 din [Legea nr.129 din 09.06.2016](lex:LPLP20160609129) pentru acceptarea [Protocolului de amendare a Acordului de la Marrakech privind constituirea Organizației Mondiale a Comerțului](lex:TR0520141127PROT). Protocolul de amendare a Acordului de la Marrakech privind constituirea Organizației Mondiale a Comerțului din 27.11.2014. [↑](#footnote-ref-74)
75. Art. 192-201, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2014-2016; art. 192-201, Capitolul 5 „Regimul vamal și facilitarea comerțului” din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2017-2019; Capitolul 18 „Promovarea utilizării sporite a documentelor electronice” din Planul național de acțiuni in domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-75)
76. Capitolul 15 „Ghișeul unic” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017 (Agenția Națională pentru Siguranța Alimentelor; Agenția Națională Transport Auto; Inspectoratul General al Poliției de Frontieră). [↑](#footnote-ref-76)
77. Art.17 alin.(2) din Codul vamal. [↑](#footnote-ref-77)
78. Scrisoarea Serviciului Vamal nr.28/05-04 din 04.01.2021 adresată Ministerului Economiei și Infrastructurii; Scrisoarea Serviciului Vamal nr.28/05-3703 din 23.03.2021 adresată Ministerului Justiției. [↑](#footnote-ref-78)
79. Scrisoarea Ministerului Economiei și Infrastructurii adresată Serviciului Vamal și Ministerului Finanțelor nr.06/1-960 din 02.03.2021. [↑](#footnote-ref-79)
80. Art.200 din Acordul de Asociere la Uniunea Europeană şi Comunitatea Europeană a Energiei Atomice, ratificat prin Legea nr.112 din 02.07.2014. [↑](#footnote-ref-80)
81. Capitolul 21 „Îmbunătățirea procesului de evaluare a valorii în vamă” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-81)
82. Regulamentul privind modul de declarare a valorii în vamă a mărfurilor, aprobat prin Hotărârea Guvernului nr.974 din 15.08.2016 „Pentru aprobarea Regulamentului privind modul de declarare a valorii în vamă a mărfurilor” (în continuate – Regulamentul aprobat prin Hotărârea Guvernului nr.974 din 15.08. 2016). [↑](#footnote-ref-82)
83. Pct.29 din Regulamentul de aplicare a destinațiilor vamale prevăzute de Codul vamal al Republicii Moldova, aprobat prin Hotărârea Guvernului nr.1140 din 02.11.2005 (în continuate – Regulamentul aprobat prin Hotărârea Guvernului nr.1140 din 02.11.2005). [↑](#footnote-ref-83)
84. Pct.291 și 292 din Regulamentul de aplicare a destinațiilor vamale prevăzute de Codul vamal al Republicii Moldova, Anexa nr.1 la Hotărârea Guvernului nr. 1140  din  02.11.2005 „Pentru aprobarea Regulamentului de aplicare a destinațiilor vamale prevăzute de Codul vamal al Republicii Moldova”. [↑](#footnote-ref-84)
85. Pct.1 lit. (b) și (c) din Ordinul Serviciului Vamal nr.276-O din 24.10.2002 „Cu privire la perfectarea actelor vamale la vămuirea mărfurilor provenite din tranzacțiile economice externe”. [↑](#footnote-ref-85)
86. Capitolul 13 „Formalitățile şi cerințele față de documentație” din Planul național de acțiuni în domeniul facilitării comerțului pentru perioada 2018-2020, aprobat prin Hotărârea Guvernului nr.1065 din 12.12.2017. [↑](#footnote-ref-86)
87. Ordinul SV nr.276-O din 24.10.2002 „Cu privire la perfectarea actelor vamale la vămuirea mărfurilor provenite din tranzacțiile economice externe”. [↑](#footnote-ref-87)
88. Hotărârea Guvernului nr.600 din 14.05.2002 „Cu privire la aprobarea Regulamentului privind modul de declarare a valorii în vamă a mărfurilor introduse pe teritoriul Republicii Moldova”. [↑](#footnote-ref-88)
89. Hotărârea Curții de Conturi nr.40 din 10.07.2014 „Privind Raportul auditului conformității administrării taxei pe valoarea adăugată de către Serviciul Vamal în anul 2013”; Hotărârea Curții de Conturi nr.37 din 10.07.2013 „Privind Raportul auditului administrării veniturilor publice de către Serviciul Vamal în anul 2012”. [↑](#footnote-ref-89)
90. Pct.4 din Regulamentul aprobat prin Hotărârea Guvernului nr.974 din 15.08.2016. [↑](#footnote-ref-90)
91. Art.5 alin.(6) lit.(b) din Codul fiscal, Titlul I „Dispoziții generale”; art.75 alin.(2) din Codul fiscal, Titlul II „Impozit pe venit” și art.112 din Titlul III „Taxa pe valoarea adăugată”. [↑](#footnote-ref-91)
92. Art.50 din Codul vamal nr.1149 din 20.07.2000. [↑](#footnote-ref-92)
93. Pct.125 din Hotărârea Guvernului nr.1140 din 02.11.2005 „Pentru aprobarea Regulamentului de aplicare a destinațiilor vamale prevăzute de Codul vamal al Republicii Moldova”. [↑](#footnote-ref-93)
94. S.R.L. „Bmz Prim”; S.R.L. „Softron”; S.R.L. „Politrans Brocher”; S.R.L. „Arsenal Firearms”. [↑](#footnote-ref-94)
95. S.R.L. „Arsenal Firearms”. [↑](#footnote-ref-95)
96. S.R.L. „Roafart”; S.R.L. „Global Alco M”; S.R.L. „Agroopt”; S.R.L. „Monicol”; I.C.S „Moldova Zahăr” S.R.L. [↑](#footnote-ref-96)
97. Art.53 alin.(1) lit.(a) și at.54 alin.(6) din Codul vamal; pct.125 din Hotărârea Guvernului nr.1140 din 02.11.2005 „Pentru aprobarea Regulamentului de aplicare a destinațiilor vamale prevăzute de Codul vamal al Republicii Moldova”. [↑](#footnote-ref-97)
98. Art.10 și art.11 din Legea privind reglementarea prin autorizare a activității de întreprinzător nr.160 din 22.07.2011. [↑](#footnote-ref-98)
99. Art.1 alin.(17) și alin.(32) din Codul Vamal; regim vamal*–* totalitatea reglementărilor vamale care determină statutul mărfurilor şi al mijloacelor de transport în funcție de scopul operațiunii şi de destinația mărfurilor; destinație vamală – plasarea mărfurilor sub un regim vamal, plasarea lor într-o zonă liberă, într-un magazin duty-free, reexportul, reimportul, distrugerea sau abandonul lor în favoarea statului. [↑](#footnote-ref-99)
100. Art.29 alin.(5) din Codul Vamal. [↑](#footnote-ref-100)
101. Pct.144 din Regulamentul de aplicare a destinațiilor vamale prevăzute de Codul vamal al Republicii Moldova, aprobat prin Hotărârea Guvernului nr.1140 din 02.11.2005. [↑](#footnote-ref-101)
102. S.R.L. „Grand Premium”. [↑](#footnote-ref-102)
103. S.R.L. „Vamcomplex”; S.R.L. „Oscan Impex”, S.R.L. „Individual Auto”; S.R.L. „Autotronic”; S.R.L „Autopar Com”. [↑](#footnote-ref-103)
104. S.R.L. „Vamcomplex”. [↑](#footnote-ref-104)
105. Art.11 lit.(i) din Codul vamal; Hotărârea Băncii Naționale a Moldovei nr. 91 din 02.05.2013 „Cu privire la stabilirea listei jurisdicțiilor ce nu implementează standarde internaționale de transparență”. [↑](#footnote-ref-105)
106. S.R.L. „Vamcomplex”. [↑](#footnote-ref-106)
107. Scrisoarea SV nr.28/15-7265 din 27.05.2021 adresată Serviciului Prevenirea și Combaterea Spălării Banilor*.* [↑](#footnote-ref-107)
108. Art.15 din Legea nr.229 din 23.09.2010 privind controlul financiar public intern; Ordinele ministrului Finanțelor nr.189 din 05.11.2015 „Cu privire la aprobarea Standardelor naționale de control intern în sectorul public” și nr.4 din 09.01.2019 „Cu privire la aprobarea Regulamentului privind autoevaluarea, raportarea sistemului de control intern managerial și emiterea Declarației de răspundere managerială”. [↑](#footnote-ref-108)
109. Art.1811 alin. (1) din Codul vamal. [↑](#footnote-ref-109)
110. Art.185 alin. (1) lit. e1), lit. f1) din Codul vamal. [↑](#footnote-ref-110)
111. Pct.3 din Regulamentul cu privire la procedura de realizare a controlului ulterior, aprobat prin Hotărârea Guvernului nr.1000 din 17.10.2018. [↑](#footnote-ref-111)
112. Hotărârea Curții de Conturi nr.42 din 26.08.2020 „Cu privire la Raportul auditului conformității asupra administrării veniturilor bugetului de stat de către Serviciul Vamal în anul 2019”. [↑](#footnote-ref-112)
113. Hotărârea Curții de Conturi nr.50 din 10.09.2021 „Сu privire la Raportul auditului conformității asupra achizițiilor publice in cadrul Ministerului Afacerilor Interne în anii 2019-2020”. [↑](#footnote-ref-113)
114. Scrisoarea nr.28/24-9427 din 28.06.2022. [↑](#footnote-ref-114)
115. Propus spre testare prin Hotărârea Curții de Conturi nr.55 din 20.09.2019 „Cu privire la aprobarea spre testare a proiectului Ghidului privind auditul conformității”. [↑](#footnote-ref-115)
116. Hotărârea Parlamentului nr.55 din 17.03.2020 privind decretarea stării de urgență. [↑](#footnote-ref-116)